ועדת העבודה, הרווחה והבריאות, כנסת 20, פרוטוקול מספר 172, 2016-02-15 10:00

אלי אלאלוף: היום ה-15 בפברואר 2016, ו' באדר א' התשע"ו, השעה 10:05 ואני פותח את ישיבת ועדת העבודה, הרווחה והבריאות.

אלי אלאלוף: אני מודה בהתרגשות מסוימת, ואפילו אישית, לשר התחבורה והמודיעין.

אלי אלאלוף: בשיחה של שניות הצעתי לו לבוא לוועדה ולהציג בפנינו את המדיניות של משרדו בנושא התחבורה הציבורית בפריפריה כחלק מדוח העוני שלנו אותו כתבנו לפני שלוש שנים.

אלי אלאלוף: ראינו בתחבורה הציבורית אחת הבעיות הקשות שאמורות לשרת את האוכלוסיות החלשות ובפריפריה.

אלי אלאלוף: השר נענה מידית ואני באמת מודה לך אדוני השר על ההיענות ועל הרצון.

אלי אלאלוף: לפי ההכנה שהעוזרים שלך עשו לי, זה מוכיח שבאמת לקחתם את זה ברצינות ועל כך אני מודה.

אלי אלאלוף: מדוח העוני עולה שהפריפריה לא מקבלת היום מספיק תשובות הולמות לבעיות התחבורה.

אלי אלאלוף: אני אציין אוכלוסייה אחת ספציפית והיא אוכלוסיית הערבים.

אלי אלאלוף: אם אנשים יצאו לעבודה, יהיה שיפור משמעותי במצב הכלכלי והחברתי שלהם.

אלי אלאלוף: זאת הייתה אחת ההמלצות המרכזיות שלנו, לא רק של דוח העוני אלא גם הדוח של אקשטיין שיצא שנתיים לפני כן וגם הוא דיבר על קידום תעסוקה.

אלי אלאלוף: הנושא של קידום תעסוקה מותנה בתחבורה ציבורית.

אלי אלאלוף: האוכלוסייה השנייה שסובלת מהמחסור בתחבורה ציבורית זאת האוכלוסייה שזקוקה להסעות לצורכי בריאותה.

אלי אלאלוף: בביקור שהיה לי עם חבר הכנסת עבדאללה אבו מערוף הגענו לירקא.

אלי אלאלוף: אנשים שמקבלים דיאליזה וחייבים לעבור אותה פעמיים-שלוש בשבוע, הדיאליזות נעשות בכרמיאל, דבר שמחייב אותם לא רק בהסעות מיוחדות אלא גם בעלויות למי שזקוק להסעות.

אלי אלאלוף: זאת האוכלוסייה השנייה עליה ביקשנו לחשוב בצורה אחרת.

אלי אלאלוף: אחת ההתנגדויות הגדולות של תושבי אילת לסגירת שדה דב היא בגלל סיבות רפואיות.

אלי אלאלוף: סגירת השדה תיצור להם קושי בלתי אפשרי עד כדי כך שהם יאלצו לעזוב את העיר כדי שיוכלו להגיע לטיפול רפואי בשעות הבוקר.

אלי אלאלוף: על הצפון כבר ויתרנו ולצערנו כבר אי אפשר לדבר על שדה התעופה בקריית שמונה מסיבות שאולי אדוני השר יסביר לנו אבל גם שם יש אוכלוסייה שסובלת, במיוחד האוכלוסייה החולה שזקוקה להסעות זמינות יותר.

אלי אלאלוף: האוכלוסייה השלישית שאני רוצה להזכיר בפתיח היא האוכלוסייה שגרה בשכונות המצוקה.

אלי אלאלוף: התחבורה בשכונות האלו לא מספיקה והתדירות לא מספיקה.

אלי אלאלוף: כתושב באר שבע אני יכול לומר שאפילו הסטודנטים כבר לא רוצים לגור בשכונות המצוקה.

אלי אלאלוף: מי שהכיר את התחבורה הציבורית שפעם הייתה בבאר שבע יודע כמה היא השתפרה בצורה מדהימה, אבל עובדה שהיום התחבורה הציבורית בשכונות המצוקה למרכז העיר או למוקדים מרכזיים כמו האוניברסיטה או המכללות, כמעט אוטומטית אפשר לעשות זאת בשתי נסיעות.

אלי אלאלוף: לכן אני חושב שיש כאן מקום להתחשב באוכלוסיות האלה למרות המהפכה האדירה שנעשית היום בתחבורה הציבורית, אם היא ברכבות ואם היא בכבישים שכל אחד מאתנו רואה.

אלי אלאלוף: כאן אני רוצה לציין בצער רב את האסון שקרה אתמול והאסון שקרה לפני כמה חודשים באזור הדרום, כאשר פעם שישה ופעם שמונה אנשים נהרגו בתאונה דווקא באמצעות התחבורה הציבורית.

אלי אלאלוף: אני חושב שיש מקום, למרות כל ההישגים, וצורך להמשיך ולהדגיש את המצב הזה שדורש שיפור.

אלי אלאלוף: זה טוב לכל עם ישראל, לכל תושבי ישראל, אבל במיוחד זה טוב לאוכלוסיות החלשות בישראל.

אלי אלאלוף: אדוני, אני שמח שיש לנו כאן נוכחות מאוד יפה.

אלי אלאלוף: אני אמנע מלציין את שמות כל חברי הכנסת אותם אתה מכיר, אבל יש לנו כאן נוכחות מרשימה של חברי הכנסת וזה בזכות הדיון שאתה מאפשר לנו לקיים.

אלי אלאלוף: תודה רבה, אדוני השר, בבקשה.

<שר התחבורה והבטיחות בדרכים ישראל כ"ץ: תודה רבה אדוני יושב ראש הוועדה.

<שר התחבורה והבטיחות בדרכים ישראל כ"ץ: אני בוודאי שמחתי מאוד להיענות להופיע בפני הוועדה החשובה הזאת.

<שר התחבורה והבטיחות בדרכים ישראל כ"ץ: אנחנו מופיעים בוועדות אחרות של הכנסת בהיבטים תקציבים ובהיבטים מקצועיים, ובהחלט אני חושב שהוועדה הזאת שעוסקת ברווחה בפריפריה, בשכונות כמו שפירטת ובציבורים, היא עוסקת בהרבה נושאים חשובים של האוכלוסייה עצמה והתחבורה הציבורית היא בהחלט דבר משמעותי לכל אוכלוסיית המדינה אבל ודאי שהציבורים שאתה מכוון אליהם, נזקקים יותר מסיבות אובייקטיביות.

<שר התחבורה והבטיחות בדרכים ישראל כ"ץ: אני יכול לומר שנעשית פעילות מאוד ענפה ובהתאם לסיכום צוות המשרד נערך בצורה רצינית לדווח.

<שר התחבורה והבטיחות בדרכים ישראל כ"ץ: אני לא יודע מה האמצעים והעזרים.

<שר התחבורה והבטיחות בדרכים ישראל כ"ץ: אני מוכרח לומר שהוכנה עבורי מצגת ואני מניח שאם הייתה דרך להביא אותה לדיון הזה, היו מביאים אותה.

אלי אלאלוף: יש לנו אמצעי המחשה.

<שר התחבורה והבטיחות בדרכים ישראל כ"ץ: אני לא יודע אם הם הכינו אותה.

<שר התחבורה והבטיחות בדרכים ישראל כ"ץ: הנתונים הם מאוד אמיתיים מבחינת שיקוף המצב הבסיסי אבל מאוד מאוד מרשימים מבחינת ההתפתחות עם אותן אוכלוסיות שהדגשת.

<שר התחבורה והבטיחות בדרכים ישראל כ"ץ: זאת אומרת, אנחנו מדברים על האוכלוסייה הערבית, כמובן כל אוכלוסיית המיעוטים.

<שר התחבורה והבטיחות בדרכים ישראל כ"ץ: אני כבר שבע שנים בתפקידי ואני חושב שהמצב הבסיסי השתנה.

<שר התחבורה והבטיחות בדרכים ישראל כ"ץ: בדיונים בכנסת, כאשר חברי כנסת מהסיעות הערביות תקפו נושאים שונים בתחומים כאלה ואחרים תחת ההגדרה של קיפוח, אמרתי שיש נושא אחד שלא מדברים עליו אבל הוא הנושא בו הפער הגדול ביותר וזאת התחבורה הציבורית.

<שר התחבורה והבטיחות בדרכים ישראל כ"ץ: אנחנו פעלנו בצורה מכוונת כדי לצמצם את הפערים מנקודת פתיחה מאוד נמוכה.

<שר התחבורה והבטיחות בדרכים ישראל כ"ץ: אני חושב שהתוצאות הן מרשימות ואנחנו רק באמצע הדרך.

<שר התחבורה והבטיחות בדרכים ישראל כ"ץ: הבחינה הזאת של זכות הציבור לקבל שירות וגם האינטרס של מדינת ישראל של עוד נשים עובדות ועוד גברים עובדים.

<שר התחבורה והבטיחות בדרכים ישראל כ"ץ: אני רואה כאן את ראשי המועצות, את תמי ושי.

<שר התחבורה והבטיחות בדרכים ישראל כ"ץ: בדיוק ביום שישי יצאה לדרך הפעילות באשכול חדש שעובר תהליך מכרזי, עובר קודם תהליך מיפוי של הצרכים מול כל ראשי הרשויות העירוניות והכפריות ומיעוטים.

<שר התחבורה והבטיחות בדרכים ישראל כ"ץ: בכל רשות ממפים את הצרכים ואומרים מה החסר בשירות שקיים.

<שר התחבורה והבטיחות בדרכים ישראל כ"ץ: כאשר חברה חדשה זוכה, היא כבר עם כל ההתחייבויות ועם כל ההעלאה המשמעותית ביותר של היקף השירות, איכות השירות, עם כל התשתית מהתחנות וכל הדברים האחרים.

<שר התחבורה והבטיחות בדרכים ישראל כ"ץ: מאחר ואני עוקב, תשמעו בהמשך מה זה עושה.

<שר התחבורה והבטיחות בדרכים ישראל כ"ץ: אם מדובר על אוכלוסייה כפרית – ואני נולדתי במקום כזה ואני יודע כמה האוטובוסים היו נדירים – מה היקף השירות.

<שר התחבורה והבטיחות בדרכים ישראל כ"ץ: אותו דבר היה אפשר לשמוע מראשי הערים.

<שר התחבורה והבטיחות בדרכים ישראל כ"ץ: דיבר אתי הבוקר ראש עיריית שדרות, עיר שחוותה לא מעט קשיים ושם יש גם תחנת רכבת.

<שר התחבורה והבטיחות בדרכים ישראל כ"ץ: הוא אומר לי לגבי היקף פעילות האוטובוסים, ההתרחבות, הרבה מחמאות.

<שר התחבורה והבטיחות בדרכים ישראל כ"ץ: ראש עיריית אופקים אמר לי הבוקר גם על קשיים שהיו בתחילת ההפעלה.

<שר התחבורה והבטיחות בדרכים ישראל כ"ץ: זאת בדיוק הדוגמה לכך שהתחבורה הציבורית נפרסת לכל המקומות.

<שר התחבורה והבטיחות בדרכים ישראל כ"ץ: אני משוכנע במגמה, אני משוכנע בהיקף ההשקעה, אני משוכנע במקצועיות של העניין והמקצועיות הזאת היא גם בתיאום עם ראשי הרשויות, עם אזרחים ועם הציבור.

<שר התחבורה והבטיחות בדרכים ישראל כ"ץ: הצרכים ממופים והפתרונות נעשים.

<שר התחבורה והבטיחות בדרכים ישראל כ"ץ: יש כאן נתונים שגם אם הם לא יוצגו היום, אני מבקש להעביר אותם לוועדה ולידיעת כל חברי הכנסת אפילו לאחר הדיון כי החומר הזה גם יכול לשמש לביקורת אבל גם להראות את היקף העשייה ואת הדברים שמתפתחים וכך זה לגבי הפריפריה ולגבי כל המקומות.

<שר התחבורה והבטיחות בדרכים ישראל כ"ץ: פשוט נתונים.

<שר התחבורה והבטיחות בדרכים ישראל כ"ץ: אם מדברים עכשיו על האשכול הזה שיוצא לדרך, אני נותן כאן למשל את נתיבות – מספר נסיעות יומי לפני יישום האשכול של צפון הנגב, 94.

<שר התחבורה והבטיחות בדרכים ישראל כ"ץ: מספר נסיעות יומי לאחר יישום אשכול צפון הנגב שכבר התחיל – 452.

<שר התחבורה והבטיחות בדרכים ישראל כ"ץ: זה 381 אחוזים גידול.

<שר התחבורה והבטיחות בדרכים ישראל כ"ץ: קריית גת – מ-108 ל-378, 250 אחוזים גידול.

<שר התחבורה והבטיחות בדרכים ישראל כ"ץ: אופקים – מ-94 ל-390, 315 אחוזים גידול.

<שר התחבורה והבטיחות בדרכים ישראל כ"ץ: אשקלון שהיא עיר גדולה – מ-780 ל-1,057, 36 אחוזים גידול.

<שר התחבורה והבטיחות בדרכים ישראל כ"ץ: שדרות – מ-104 ל-337, 224 אחוזים גידול בהיקף הנסיעות.

<שר התחבורה והבטיחות בדרכים ישראל כ"ץ: זאת אומרת, הרבה יותר אוטובוסים בתוך העיר?

אלי אלאלוף: אני לא רוצה לקלקל לך את השמחה היפה הזאת, אבל מה עם רהט?

<<שר התחבורה והבטיחות בדרכים ישראל כ"ץ: > ברור לחלוטין.

<<שר התחבורה והבטיחות בדרכים ישראל כ"ץ: הנתונים הרבה יותר מרשימים מרהט, כי כשאני נכנסתי, זה התחיל מאפס והגידול הוא במאות אחוזים.

<<שר התחבורה והבטיחות בדרכים ישראל כ"ץ: דעותיי מוכרות וגם דעותיי בתחום השוויון האזרחי מוכרות וגם בישובים הערביים ובכל מקום אני חושב שאין אצלנו פסיק של אפליה.

<<שר התחבורה והבטיחות בדרכים ישראל כ"ץ: להפך, יש העדפה מתקנת ברורה והיא גם הוגדרה ביעדי הממשלה אבל לשמחתנו כל התכנית רב שנתית שהממשלה אישרה או כמעט אישרה עכשיו, בקטע התחבורה לא נגעו.

<<שר התחבורה והבטיחות בדרכים ישראל כ"ץ: פשוט הכניסו את קטע התחבורה כמודל לשאר התחומים ואפילו פקידים מהאוצר, ולא רק מהתחבורה, ציינו שעקבנו וראינו מה קורה בתחום התחבורה במגזר הערבי וזה המודל אותו אנחנו רוצים שיהיה עכשיו בשאר התחומים.

<<שר התחבורה והבטיחות בדרכים ישראל כ"ץ: לא היה שום כסף תוספתי.

<<שר התחבורה והבטיחות בדרכים ישראל כ"ץ: אנחנו הגדרנו מראש את היעדים ואנחנו פועלים.

<<שר התחבורה והבטיחות בדרכים ישראל כ"ץ: זה לא שהמצב מושלם.

<<שר התחבורה והבטיחות בדרכים ישראל כ"ץ: הנקודה ההתחלתית הייתה מאוד נמוכה ואנחנו באמצע רפורמות מאוד משמעותיות ואני שמח על הדיון כאן.

<<שר התחבורה והבטיחות בדרכים ישראל כ"ץ: בוודאי הדיון גם יכול לתרום.

<<שר התחבורה והבטיחות בדרכים ישראל כ"ץ: אני מבקש שהחומר הזה יועבר בשלמותו כדי שהדברים אכן ייראו.

<<שר התחבורה והבטיחות בדרכים ישראל כ"ץ: המועצות האזוריות.

<<שר התחבורה והבטיחות בדרכים ישראל כ"ץ: אני לוקח תחום שהוא לא פחות מקופח מהמגזר הערבי.

<<שר התחבורה והבטיחות בדרכים ישראל כ"ץ: כניסת אוטובוסים לישובים קטנים, איתן היה ראש מועצת עמק יזרעאל בזמנו, הפערים היו עצומים.

<<שר התחבורה והבטיחות בדרכים ישראל כ"ץ: גם בבאר שבע יש כבר זוכה חדש במכרז.

<קריאה: גם דן בדרום.

<<שר התחבורה והבטיחות בדרכים ישראל כ"ץ: > הוא זכה גם באשכול צפון הנגב.

<<שר התחבורה והבטיחות בדרכים ישראל כ"ץ: אגב, תחרות חופשית בלי הזכויות ההיסטוריות.

<<שר התחבורה והבטיחות בדרכים ישראל כ"ץ: זאת חברת בת.

<<שר התחבורה והבטיחות בדרכים ישראל כ"ץ: זה לא דן.

<<שר התחבורה והבטיחות בדרכים ישראל כ"ץ: מתי זה מתחיל לעבוד?

<קריאה: אחרי החגים, בסביבות אוקטובר-נובמבר.

<<שר התחבורה והבטיחות בדרכים ישראל כ"ץ: > אבל בתוך המיפוי, אותן נקודות שהעלה היושב ראש, אני מבין שהן באות לידי פתרון.

<קריאה: ברור.

<<שר התחבורה והבטיחות בדרכים ישראל כ"ץ: > זאת אומרת, בתיאום עם העיר ועם כל הגורמים.

<<שר התחבורה והבטיחות בדרכים ישראל כ"ץ: מופו הצרכים של באר שבע במקרה הזה ובמכרז הוטמע הצורך לתת את השירות לפי הדברים שהוגדרו.

<<שר התחבורה והבטיחות בדרכים ישראל כ"ץ: לא סוד שהתחבורה הציבורית הייתה רק אגד ודן.

<<שר התחבורה והבטיחות בדרכים ישראל כ"ץ: עוד לפני התחילו בתהליך מבורך של תחרות ואני תמיד בעד תחרות.

<<שר התחבורה והבטיחות בדרכים ישראל כ"ץ: היום נדמה לי שמדובר בארבעים אחוזי תחרות, ואולי יותר, של החברות האחרות, כולל חברות בת אחרות, והמגמה היא לחשוף את זה למאה אחוזי תחרות עד נגיד ארבע-חמש שנים מעכשיו.

<<שר התחבורה והבטיחות בדרכים ישראל כ"ץ: בסופו של דבר התחרות הזאת, שהיא מוגדרת בצורה נכונה, היא משפיעה על איכות השירות ועל כל הדברים.

<<שר התחבורה והבטיחות בדרכים ישראל כ"ץ: אני גם חייב לומר אגב הרפורמה בתעריפים שקשורה למחירים.

<<שר התחבורה והבטיחות בדרכים ישראל כ"ץ: היא מורכבת בעצם משני דברים.

<<שר התחבורה והבטיחות בדרכים ישראל כ"ץ: קודם כל, הרפורמה בתעריפים שמאפשרת שילוב בין חברות שונות, בין אוטובוסים לרכבות במקום שיש רכבת ואפילו כשיש רכבת קלה בירושלים ובעתיד בכל מקום בו תהיה רכבת קלה.

<<שר התחבורה והבטיחות בדרכים ישראל כ"ץ: מהפכה מאוד גדולה עם מודל של מטרופולינים וכולי.

<<שר התחבורה והבטיחות בדרכים ישראל כ"ץ: ההנחה הנוספת של 14.5 אחוזים שהשר דרעי השיג בהסכם הקואליציוני והפנה את זה לצרכים ממלכתיים ושיבחתי אותו ואני משבח אותו שוב, וגם את האוצר שנענה לו.

<<שר התחבורה והבטיחות בדרכים ישראל כ"ץ: זאת פעילות של הממשלה עצמה אבל היא התוספת הפחות גדולה.

<<שר התחבורה והבטיחות בדרכים ישראל כ"ץ: השילוב הזה של הרפורמה כמו שהקראתי כן נתונים, אלה הנחות מאוד דרמטיות שמשרדי התחבורה והאוצר עבדו על זה במשך שנים והדבר הזה יצא לדרך עם התוספת הזאת.

<<שר התחבורה והבטיחות בדרכים ישראל כ"ץ: למרות עבודה מאוד מקצועית, שני מקומות בעיקר נשארו מחוץ למפה – אזור הגליל המזרחי והעמק, חלק מהעמק, ויישובי יהודה ושומרון שיש להם הטבה אחרת אבל בדבר הזה.

<קריאה: גם בנסיעות הבין-עירוניות.

<קריאה: הם לא נכללו ברפורמה.

<<שר התחבורה והבטיחות בדרכים ישראל כ"ץ: > אני מדבר כרגע על רפורמת המטרופולינים שהיא בשורה ענקית.

<<שר התחבורה והבטיחות בדרכים ישראל כ"ץ: היא מאפשרת תנועה בתוך המטרופולין.

<<שר התחבורה והבטיחות בדרכים ישראל כ"ץ: אני חושב שזאת רוב התנועה שעושים ביום יום.

<<שר התחבורה והבטיחות בדרכים ישראל כ"ץ: בין-עירוני, זה שלב שלישי שגם הוא יגובש בעתיד.

תמר זנדברג: מתי?

תמר זנדברג: ב-2016 זה לא נמצא.

<<שר התחבורה והבטיחות בדרכים ישראל כ"ץ: > תנו לי בבקשה.

<<שר התחבורה והבטיחות בדרכים ישראל כ"ץ: לא באתי להתנצח.

אלי אלאלוף: בואו נאפשר לשר לומר את הדברים.

<<שר התחבורה והבטיחות בדרכים ישראל כ"ץ: > אני בא לתת כאן מידע ואני מודע לפערים העצומים שהיו במדינת ישראל ואלה הפערים שמצאתי.

<<שר התחבורה והבטיחות בדרכים ישראל כ"ץ: אני הנחיתי את הרשות הארצית לתחבורה שמטפלת בנושא – בסדר, הכנתם, הוצאתם, הוצאנו, דיברתי גם עם שר האוצר ואנחנו מתואמים לחלוטין בעניין הזה, לא יהיה ישוב אחד במדינת ישראל שלא ייכלל.

<<שר התחבורה והבטיחות בדרכים ישראל כ"ץ: חברת הכנסת יפעת ביטון שאשא שהיא תושבת קריית שמונה, היא גם פעילה מאוד בנושא ואני מקווה שהיום או מחר, כשאני גם אבקר, ואני מזמין אותך להצטרף אלי גם לביקור בצפת ובאזור, נוכל לבשר שהפער הזה נמחק.

<<שר התחבורה והבטיחות בדרכים ישראל כ"ץ: זאת אומרת, אמנם ביהודה ושומרון זה סכום ממש שולי של 450 אלף שקלים לשנה, לעומת הגליל בו צמצום הפער הוא למעלה מ-26 מיליון שקלים, אבל אנחנו נסדיר את הדבר הזה.

<<שר התחבורה והבטיחות בדרכים ישראל כ"ץ: לא יהיה ישוב אחד שלא ייכלל ברפורמת שלב ב', הזאת, המטרופולינית.

<<שר התחבורה והבטיחות בדרכים ישראל כ"ץ: הדברים האלה הם ברורים ואנחנו נוודא בימים הקרובים שהם יקרו.

<<שר התחבורה והבטיחות בדרכים ישראל כ"ץ: אני תמיד חושב שההערות אם הן באות מחברי כנסת או מהציבור או מראשי הערים או מאזרחים שפונים, ואנחנו חשופים לפניות, או מכל גורם – אנחנו לוקחים את זה בחשבון.

<<שר התחבורה והבטיחות בדרכים ישראל כ"ץ: גם עכשיו כשהדבר הזה יוצא לדרך, ויצא, יהיו דברים שיצטרכו לתקן תוך כדי תנועה וזה דבר ברור וזה בסדר גמור.

<<שר התחבורה והבטיחות בדרכים ישראל כ"ץ: אף תכנית לא יכולה לפגוע במאה אחוזים בצורה מדויקת ברגע שהיא יוצאת.

<<שר התחבורה והבטיחות בדרכים ישראל כ"ץ: התגובות – גם של הוועדה - ואני אשמח לקבל גם בהמשך ל כל גורם שיעקוב ויראה.

<<שר התחבורה והבטיחות בדרכים ישראל כ"ץ: אם תראה שבבאר שבע בשכונה ד' משום מה אין מספיק, תביא לתשומת לבנו.

<<שר התחבורה והבטיחות בדרכים ישראל כ"ץ: אתם הרי נמצאים במקומות האלה ורואים.

<<שר התחבורה והבטיחות בדרכים ישראל כ"ץ: אני חייב לומר שהממשלה משקיעה סכומים עצומים שהולכים וגדלים במימון.

דב חנין: יש לוח זמנים?

<<שר התחבורה והבטיחות בדרכים ישראל כ"ץ: > לוח הזמנים הוא כזה שאם אתם תזכו בבחירות, תעשו את זה יותר טוב.

דב חנין: השאלה היא מה התכנית שלכם.

<<שר התחבורה והבטיחות בדרכים ישראל כ"ץ: > לוח הזמנים הוא שהעשייה האדירה שבוצעה – ואתה נמצא במפלגה מעורבת ולא שמעתי אותך מעלה את נושא המגזר הערבי לפני שנים.

דב חנין: אז יש לך בעיית שמיעה.

דב חנין: חבל.

אילן גילאון: הנה האוטובוסים בהם נוהרים הערבים.

<<שר התחבורה והבטיחות בדרכים ישראל כ"ץ: > אגב, בסקר המכון הישראלי לדמוקרטיה, אם כבר אתם רוצים לדבר על עובדות, שנערך לפני כשנה, לפני הבחירות, אני יצאתי – ואני אומר את זה לא כמשהו פוליטי, אין לי מזה קולות – עם למעלה משבעים אחוזים מהתושבים הערביים במדינת ישראל, לא מאלה שמתיימרים לייצג אותם או מייצגים, שציינו אותי כשר שתורם הכי הרבה וציינו אותי לשבח הכי הרבה.

<<שר התחבורה והבטיחות בדרכים ישראל כ"ץ: אגב, גם במגזרים אחרים.

<<שר התחבורה והבטיחות בדרכים ישראל כ"ץ: הדבר חוצה דברים פוליטיים.

<<שר התחבורה והבטיחות בדרכים ישראל כ"ץ: זה בגלל מה שהם רואים כפעילות משרד התחבורה.

<<שר התחבורה והבטיחות בדרכים ישראל כ"ץ: כדאי קודם כל לשמור על פרופורציות.

דב חנין: אני לא התכוונתי לנגח אדוני השר.

דב חנין: שאלתי שאלה נקודתית, האם יש לוח זמנים.

דב חנין: זה הכול.

אילן גילאון: רק ביבי לא מבין למה הערבים נוסעים כל הזמן באוטובוסים.

<<שר התחבורה והבטיחות בדרכים ישראל כ"ץ: > אני רוצה לסכם.

<<שר התחבורה והבטיחות בדרכים ישראל כ"ץ: אני מתאר כאן שני תהליכים.

<<שר התחבורה והבטיחות בדרכים ישראל כ"ץ: רפורמת שלב א' שהייתה בעיקר בגוש דן, רפורמת שלב ב' שהיא עכשיו בכל המטרופולינים ואותם אזורים שהושמטו, ייכללו.

<<שר התחבורה והבטיחות בדרכים ישראל כ"ץ: אין יישוב שלא ייכלל ברפורמת המטרופולינים.

<<שר התחבורה והבטיחות בדרכים ישראל כ"ץ: גם הפיתון שהוא נחש ענק, גם לו לוקח זמן לעכל דברים עכשיו לצפות ולהגיד מה הדבר הבא – מטפלים וכמו עשינו את שני השלבים, יהיה גם השלב השלישי הבין-עירוני וגם הוא חשוב וחלק ממנו גם מוצא פתרון ברפורמת המטרופולינים.

<<שר התחבורה והבטיחות בדרכים ישראל כ"ץ: יש כאן עשייה אדירה.

<<שר התחבורה והבטיחות בדרכים ישראל כ"ץ: רציתי להגיד על האוטובוסים אבל לא במובן הפוליטי.

<<שר התחבורה והבטיחות בדרכים ישראל כ"ץ: לגבי האוטובוסים, פתחתי לתחרות.

<<שר התחבורה והבטיחות בדרכים ישראל כ"ץ: האשימו אותי שאני עושה את זה עבור קבלן קולות מירושלים, עבור הסינים, עבור הנורבגים והשוודים.

<<שר התחבורה והבטיחות בדרכים ישראל כ"ץ: היום הדוברת הנאמנה שלי מעיין, אני לא קורא את כל העיתונים, שולחת לי קטעים רלוונטיים.

<<שר התחבורה והבטיחות בדרכים ישראל כ"ץ: אני קורא כתבה, אני לא יודע באיזה עיתון זה היה.

<מעיין שריג: בדה מארקר.

<<שר התחבורה והבטיחות בדרכים ישראל כ"ץ: > אפילו בדה מארקר.

<<שר התחבורה והבטיחות בדרכים ישראל כ"ץ: בכתבה מתארים מה התחרות עשתה לענף.

<<שר התחבורה והבטיחות בדרכים ישראל כ"ץ: החשיפה הזאת של התחרות באוטובוסים, מה עשתה לאנשים שאין להם כי בסוף בקצה השורה הם ישלמו פחות ויקבלו יותר.

<<שר התחבורה והבטיחות בדרכים ישראל כ"ץ: כפי שהחברות אומרות, הן יכולות לספק פי שניים אוטובוסים כתוצאה מהתחרות.

<<שר התחבורה והבטיחות בדרכים ישראל כ"ץ: תראו מה החשיפה הזאת עשתה ואיך היא משפרת את התחבורה הציבורית והחברות הישראליות עובדות אבל אין להן רווחי יתר חזיריים.

<<שר התחבורה והבטיחות בדרכים ישראל כ"ץ: מחיר האוטובוס, מיליון ו-400 אלף שקלים, שעשו אותו ללא מכרזים ירד ל-600 או 700 אלף שקלים.

<<שר התחבורה והבטיחות בדרכים ישראל כ"ץ: תבינו את המשמעות.

<<שר התחבורה והבטיחות בדרכים ישראל כ"ץ: כמעט חצי והחברות כאן חיות וקיימות כי אני פתחתי את זה לתחרות.

<<שר התחבורה והבטיחות בדרכים ישראל כ"ץ: ויתרתי על הכוח של משרד התחבורה בקביעה מי יקבל ומי יעשה מה.

<<שר התחבורה והבטיחות בדרכים ישראל כ"ץ: אני מאמין גדול - ואני אומר גם לגבי אגד ודן שהן חברות היסטוריות עם הרבה זכויות - ואני אומר שאנחנו בעד תהליך שהדברים ייחשפו לתחרות וזאת תחרות הוגנת כמו שאני חושב שקיימת בכל התחומים וזאת כדי שגם בגוש דן ובמקומות אחרים שהם יותר דומיננטיים, הדברים יגרמו לשיפור השירות ולתחרות בכל הדברים.

<<שר התחבורה והבטיחות בדרכים ישראל כ"ץ: אני חושב שהתהליך הזה הוא תהליך מאוד מרשים.

<<שר התחבורה והבטיחות בדרכים ישראל כ"ץ: נקודת המוצא הייתה נמוכה.

<<שר התחבורה והבטיחות בדרכים ישראל כ"ץ: ההשקעות הן השקעות מאוד גדולות.

<<שר התחבורה והבטיחות בדרכים ישראל כ"ץ: ביקורת היא לגיטימית, להצביע על דברים שצריך לשפר זה בוודאי לגיטימי אבל יש כאן באמת בשורות מאוד גדולות.

<<שר התחבורה והבטיחות בדרכים ישראל כ"ץ: אני לא יודע באיזה שלב, היושב ראש, תינתן רשות דיבור לראשי המועצות מהנגב שיאמרו מה הם רואים עכשיו.

<<שר התחבורה והבטיחות בדרכים ישראל כ"ץ: לשיקול דעתך.

<<שר התחבורה והבטיחות בדרכים ישראל כ"ץ: אם מישהו מהמשרד יוכל באופן מקצועי - למרות שציטטתי מתוך החומר שהכינו –לגעת בנקודות.

<<שר התחבורה והבטיחות בדרכים ישראל כ"ץ: תודה רבה.

<<שר התחבורה והבטיחות בדרכים ישראל כ"ץ: אני רוצה להביע תנחומיי למשפחות ההרוגים אתמול ולהביע איחולי החלמה לפצועים.

<<שר התחבורה והבטיחות בדרכים ישראל כ"ץ: הנסיבות נחקרות.

<<שר התחבורה והבטיחות בדרכים ישראל כ"ץ: ברור לחלוטין שבכביש הזה, זה לא הקטע אותו משפרים עכשיו ובצורה דרמטית אנחנו הולכים לשפר את כביש ירושלים, ברור שהייתה כאן הסחת דעת או דברים שהמשטרה חוקרת כרגע.

<<שר התחבורה והבטיחות בדרכים ישראל כ"ץ: אני חייב לומר בהקשר הזה שהתשתית טובה ואי אפשר להאשים מישהו אחר.

<<שר התחבורה והבטיחות בדרכים ישראל כ"ץ: יש דבר שאני יזמתי אותו והממשלה אישרה אותו בהסכמת משרד האוצר וחייבים להביא אותו לידי ביטוי.

<<שר התחבורה והבטיחות בדרכים ישראל כ"ץ: אני גם חתמתי על תקנות, אחרי שמשרד המשפטים ישב על זה מספר חודשים, שמנובמבר יחייבו משאיות ואוטובוסים בהתקנת מערכות טכנולוגיות מצילות חיים.

<<שר התחבורה והבטיחות בדרכים ישראל כ"ץ: אני אומר לכם כמעט ללא ספק, עם כל מה שמייחסים שם, שמערכת כזאת הייתה יכולה למנוע את התאונה באותן שלוש שניות של התרעה.

<<שר התחבורה והבטיחות בדרכים ישראל כ"ץ: גם בדרום היו תאונות מהסוג הזה.

<<שר התחבורה והבטיחות בדרכים ישראל כ"ץ: זה לא פוטר אותנו מעשיית כל הדברים האחרים, אותנו ואת המשרד לביטחון פנים ואת כולם, אבל גם הוועדה הזאת צריכה לפעול, וכך גם הכנסת, כדי לקדם את התקנת המערכות האלה.

<<שר התחבורה והבטיחות בדרכים ישראל כ"ץ: יש אותן בארץ, יש אותן בחוץ לארץ ומנובמבר יהיו חייבים בהן.

<<שר התחבורה והבטיחות בדרכים ישראל כ"ץ: אם אפשר להקדים את זה, אנחנו ננסה להקדים.

<<שר התחבורה והבטיחות בדרכים ישראל כ"ץ: זה גם קשור לתמריצים של חברות ביטוח שייתנו הנחות וגם תמרוץ נוסף.

<<שר התחבורה והבטיחות בדרכים ישראל כ"ץ: זה תחום מאוד חשוב כי בסוף, כמו שציינת, גם מי שנוסע בתחבורה הציבורית – וזה אמור להיות המקום הבטוח ביותר – חשוף לתאונות מהסוג הזה שנגרמות.

<<שר התחבורה והבטיחות בדרכים ישראל כ"ץ: לכן אנחנו חייבים את הטכנולוגיות האלה דווקא במשאיות ובאוטובוסים שכאשר הן בתאונה, בדרך כלל התוצאות מאוד קשות בגלל המסיביות.

<<שר התחבורה והבטיחות בדרכים ישראל כ"ץ: לכן אנחנו חייבים להטמיע את הטכנולוגיות האלה.

<<שר התחבורה והבטיחות בדרכים ישראל כ"ץ: תודה.

אלי אלאלוף: תודה רבה.

אלי אלאלוף: קוריוז אישי.

אלי אלאלוף: יצאתי מהבית כרגיל ב-6:00 בבוקר מבאר שבע בשכונה רגילה וראיתי אוטובוס - שהביא עובדים לאתר חדש בשכנות לבית שלי ממנו ירדו אנשים - באיכות מדהימה עד כדי כך שהייתי בטוח שזה אוטובוס של תיירים.

אלי אלאלוף: אלה היו פועלים פלשתינאים מדרום הר חברון שהגיעו בתנאים מדהימים לעומת התנאים המוכרים בעבר.

אלי אלאלוף: זה אומר שגם הקבלן ירוויח אם עובדים באים מוכנים לעבודה בתנאים טובים.

אלי אלאלוף: לצערי ליד זה, גם באזור שלנו, אנחנו יודעים שהמגזר הבדואי יש עוד הרבה הסעות של חאפרים וכאן נדרש פיקוח בצורה הרבה יותר אינטנסיבית ואני סומך על הכיוונים שלכם.

<<שר התחבורה והבטיחות בדרכים ישראל כ"ץ: > משרד התחבורה מארגן מזה תקופה הסעות מהמחסומים לתוך מדינת ישראל עבור אותם פועלים ועושה זאת באופן מסודר במחירים מאוד נמוכים.

אלי אלאלוף: תרשו לי לתת קום כל את רשות הדיבור לחברי הכנסת אבל בבקשה, אל תאריכו בדברים כדי שנאפשר לציבור לומר את דברו.

<<שר התחבורה והבטיחות בדרכים ישראל כ"ץ: > אם יש שאלות מקצועיות, תרשמו את התשובות.

אלי אלאלוף: הראשון הוא ברושי ואחר כך יוסף ג'בארין.

איתן ברושי: אדוני היושב ראש, חברי שר התחבורה.

איתן ברושי: קודם כל, אני מברך על העשייה וכבר אמרנו את זה.

איתן ברושי: בעניין הזה, כמי שגר בפריפריה ורק לאחרונה ראיתי פעם נוספת את הרכבות והכבישים, אי אפשר להתעלם מזה ואסור לטשטש את זה.

איתן ברושי: שניים-שלושה משפטים בהמשך לפתיחה של היושב ראש.

איתן ברושי: אני רוצה להגיד קודם כל ליושב ראש הוועדה שחלק מהפתרונות הם לא רק בתחבורה.

איתן ברושי: צריך לקדם את הבריאות למקומות שצריך להגיע אליהם עם שירותי הבריאות.

איתן ברושי: צריך להביא תעסוקה למקומות קרובים.

איתן ברושי: הייתי אתמול בבני שמעון וראיתי את אזור רהט ומה בונים שם בשיתוף פעולה עם המועצה האזורית.

איתן ברושי: אני חושב שגם התחבורה עליה דנים, היא לא הפתרון היחידי לחלק מהשאלות שעלו כאן בנושא הבריאות ובנושא תעסוקה עליהם אפשר להוסיף את שעות הפנאי.

אלי אלאלוף: אם יהיה לך זמן לקרוא את הדוח, זה כלול בו.

איתן ברושי: אני אשמח.

איתן ברושי: אני רוצה להעיר הערה בסוגריים.

איתן ברושי: שאלת החניה בבתי החולים צריכה להיבדק.

איתן ברושי: עלות החניה למטופלים, היא לא סבורה.

אלי אלאלוף: היא שערורייה.

איתן ברושי: במיוחד ללה שבאים לעתים קרובות.

איתן ברושי: אני חושב שזה חלק מהשאלה.

איתן ברושי: אני מתכוון להגיש בקרוב, בעזרתך, איזשהו פתרון לשאלה לגבי מועצות אזוריות.

איתן ברושי: עם כל הפתרונות שהוצגו כאן, וחבריי יושבים כאן, יש כאן בעיה גדולה.

איתן ברושי: בסופו של דבר התחבורה הציבורית לקשישים מסובסדת בחמישים אחוזים וכאשר קשיש עולה לאוטובוס הוא משלם כרטיס מסובסד, ואם אין אוטובוס אלא יש פחות אוטובוסים, הוא משלם מחיר מלא בתחבורה הפרטית או שהמועצה אוספת אותו.

איתן ברושי: בבדיקה שאני מקיים מצאנו שכ-22 מיליון שקלים משקיעות 54 מועצות אזוריות בהסעת הקשישים למרכזי יום לקשיש.

איתן ברושי: מאחר ואין להם תחבורה אפילו בתוספות שהשר בצדק בירך עליהן, אנחנו מעריכים שהנזק שנגרם למרחב הכפרי הוא 11 מיליון שקלים ואנחנו נגיש על זה בקרוב בקשה לדיון.

איתן ברושי: בסופו של דבר ההסעות הן יקרות מאוד ואם אין הסעה ואי אפשר לשלם חמישים אחוזים, העלות נופלת או על האזרח או על המועצה כי המרחקים גדולים והעלויות יקרות.

איתן ברושי: אני רוצה להגיד שהנושא הזה מעסיק אותנו ובסופו של דבר ריבוי הרכב הפרטי – וזה עלה בכנסת בכמה הקשרים ובטיפולי סרטן - אתה יודע שניתן החזר כספי להוצאות.

אלי אלאלוף: לא מלא.

איתן ברושי: לא מלא, אבל בחלק ניתן החזר כספי ובחלק ניתן לתת מענה להסעות מרוכזות וכמו שאמרתי, אני יודע לגבי המרחב הכפרי, כולל המרחב הערבי, למרכזי יום.

איתן ברושי: אני רוצה להגיד לאנשי משרד התחבורה, אם מותר לי, השר, שאני מציע להשתחרר מהמילה מטרופולין.

איתן ברושי: מי שלא ליד עיר שקוראים לה מטרופולין, לא שם.

איתן ברושי: אם קריית שמונה לא מטרופולין, הגליל המזרחי לא שם,.

איתן ברושי: גם החיזבאללה הוא עוד לא מטרופולין ולכן הגליל המזרחי והעליון פגוע כי אין לו מטרופולין.

איתן ברושי: אבל הוא הכי פריפריה שיש.

איתן ברושי: אני מציע להוריד את השם הזה ולא להתנות את זה בשם אלא ללכת למקומות הרחוקים ולתת להם עדיפות.

איתן ברושי: גם חברת הכנסת יפעת שאשא ביטון תסכים שנקרא לקריית שמונה מטרופולין, אין לי בעיה עם ההגדרה.

יפעת שאשא ביטון: קודם כל נקרא לה קריית שמונה.

איתן ברושי: אין לי בעיה עם ההגדרה אלא יש לי בעיה עם התוצאה.

איתן ברושי: לא חשוב איך קוראים לזה, השאלה מה עושים עם זה.

איתן ברושי: אני אומר שאכן יש התקדמות.

איתן ברושי: שנית, אני מציע לא לחכות אחרי ברכת השר ולהשלים קודם כל – עם כל הכבוד ליהודה ושומרון – את הגליל ואת העמק משום שאני חושב שזה זועק לשמיים שדווקא שם אין פתרון.

<<<שר התחבורה והבטיחות בדרכים ישראל כ"ץ: >> זה הולך להיפתר ביומיים האלה.

איתן ברושי: אני מברך על כך ואומר להשלים את זה כמה שיותר מהר וגם להודיע לתושבים שאתם כוללים אותם בתכנית.

איתן ברושי: לגבי הבריאות והקשישים, נושא שנוגע אליך ואתה עוסק בו באופן אישי עוד לפני שהיית כאן.

איתן ברושי: אני רואה חשיבות שתתייחס גם לשאלה הזאת, שנבוא אליך ותעזור לפתור את השאלה של המרחב הכפרי שההסעות שלו הן מרכיב גדול מאוד בעלויות של טיפול בקשישים והם לא יכולים ליהנות מהסבסוד שבאופן טבעי זורם למקומות בהם יש תחבורה ציבורית כמו מרכז הארץ שם זה הרבה יותר מאשר בפריפריה.

איתן ברושי: תודה.

יוסף ג'בארין: תודה ליושב ראש הוועדה על היוזמה לקיים את הדיון הזה.

יוסף ג'בארין: האמת היא, כבוד השר, שאנחנו בהחלט מודעים להשקעות שאתה מדבר עליהן אבל השאלות שלנו, ואנחנו בכל זאת מעלים את הנושא שוב ושוב, גם בגלל הצורך המאוד צועק בתחום הזה ואני חושב שגם חובתנו ללוות את התהליך הזה ולראות שהדברים אכן קורים בפועל.

יוסף ג'בארין: כשאנחנו מדברים על ישובים ערבים, אני מניח שזה מוכר לך אבל בכל זאת חשוב להדגיש, גם היותם חלק מהפריפריה, גם המצב הסוציו אקונומי של התושבים שמחייב אותם יותר להסתייע בתחבורה ציבורית אבל גם היעדר שירותים ציבוריים ומשרדי ממשלה בתוך הישובים ולכן הם נאלצים לצאת החוצה, היעדר אזורי תעשייה ומקומות עבודה וכל זה מוביל להדגשת הצורך בדברים האלו.

יוסף ג'בארין: כאן אני אשתף אותך בכמה הערות.

יוסף ג'בארין: אני רוצה להפנות תשומת לב השר לחשיבות שתהיה נציגות של משרד תחבורה בתוך הישובים הערביים.

יוסף ג'בארין: היום כל דבר קטן שלמשל תושבי אום אל פאחם צריכים בענייני תחבורה, הם נוסעים או לחדרה או לחיפה.

יוסף ג'בארין: לנסוע לחיפה ולחזור, זה כמעט יום עבודה והם נוסעים לשם רק כדי להוציא איזשהו מסמך או אישור.

יוסף ג'בארין: לכן נושא שלדעתי מתקשר זה פשוט לספק את השירותים הללו בתוך הישובים הערביים עצמם.

יוסף ג'בארין: האזור ממנו אני בא, אזור ואדי ערה, אני מבין שיש לגביו תכניות אבל אני עוד לא בטוח מתי הן ייכללו בתכנית העבודה של המשרד, גם בתכנית ההרחבה.

יוסף ג'בארין: לעניין אום אל פאחם, אותו מחלף שצריך להיות שם, אני מבין שיש תכניות שקיימות כבר שנתיים-שלוש והבנתי שפעם גם היה תקצוב אבל בינתיים זה עוד לא מיושם.

יוסף ג'בארין: אני אשמח לשמוע מה התכניות כי זה נושא מאוד חשוב.

יוסף ג'בארין: פקקי התנועה בכניסה לעיר בתקופה האחרונה, ממש משתקים את העיר ואת האזור בכלל.

יוסף ג'בארין: בעניין התחבורה הציבורית אני רוצה להעלות את הנושא של השימוש בשפה הערבית בתחבורה הציבורית.

יוסף ג'בארין: קודם כל, זאת בעיה שאנחנו נתקלים בה בתוך הישובים הערביים עצמם.

יוסף ג'בארין: זכיינים שזוכים להפעיל שירותי תחבורה בתוך הישובים כמו אום אל פאחם, הקריזה, הכתיבה, כל מה שכתוב בתחנות עצמן – זה בשפה העברית.

יוסף ג'בארין: אין לי בעיה שזה יהיה בשפה העברית אבל יש לי בעיה בכך שזה לא מופיע בשפה הערבית.

יוסף ג'בארין: לפעמים זה מוביל למצבים מאוד מצליחים שלא מצליחים אפילו לבטא בקריזה את המקום או את שם השכונה או את שם התחנה.

תמר זנדברג: אולי זה בגלל שבשפה הערבית אין את האות פה.

יוסף ג'בארין: יכול להיות שזה קשור לכך שבשפה הערבית אין את האות פה.

יוסף ג'בארין: אני לוקח את זה כנושא מאוד חשוב.

יוסף ג'בארין: לכן, גם הנושא של שימוש בשפה הערבית הוא חלק אינטגרלי מהתמונה.

יוסף ג'בארין: ההערה האחרונה היא לגבי הרכבת.

יוסף ג'בארין: הבנתי שיש דיונים ויש ויכוחים האם היא תעבור באזור ואדי ערה ואום אל פאחם או תעבור ליד כביש 6.

יוסף ג'בארין: בהתייעצות שעשיתי עם אנשים היום, קיימת תמימות דעים שרכבת כזאת חייבת לעבור באזור ואדי ערה, הרכבת עצמה ולא קו אחר שיחבר אותה.

יוסף ג'בארין: אני אראה בחומרה רבה אם באמת הרכבת תסטה מכביש ואדי ערה.

אלי אלאלוף: חברת הכנסת יפעת שאשא ביטון ואחריה חבר הכנסת אילן גילאון.

אלי אלאלוף: אחר כך, ברשותכם, נעבור לשמוע את הציבור.

יפעת שאשא ביטון: תודה רבה כבוש היושב ראש.

יפעת שאשא ביטון: כמה משפטים בעיקר על נושא הרפורמה.

יפעת שאשא ביטון: כשאני נחשפתי לחוברת הרפורמה באחד מימי שישי, הרמתי טלפון ביום שישי בצהרים למשרד התחבורה כדי לשאול היכן הגליל.

יפעת שאשא ביטון: אני מוכרחה לציין שלא שמעתי שום ניסיון להסביר למה אי אפשר ואחר כך מיד קיבלתי תשובה שביום ראשון מתחילים לטפל בזה ובאמת דיברתי עם משה כחלון שאמר שיש אור ירוק, צאו לדרך, ומאז יחד עם משרד התחבורה מתגבשת תכנית כדי לכלול, כפי שהשר ציין, את הנושא של הגליל המזרחי בעיקר כי זה באמת החלק הארי של התכנית ויחד עם זה גם ישובים נוספים בדרום ויהודה ושומרון.

יפעת שאשא ביטון: אני מוכרחה לציין גם את הפתיחות והנכונות, חוץ מהפעילות הענפה של משרד התחבורה בצפון.

יפעת שאשא ביטון: אני רואה את זה כל יום כשאני נוסעת לקריית שמונה וחוזרת, אם זה בצומת גולני והכבישים שבאמת פותחים את האפשרות להגיע בצורה מאוד נוחה וקלה לפריפריה על זה באמת יישר כוח גדול.

יפעת שאשא ביטון: בעיקר על זה שלא היה צורך להילחם על כך שהגליל צריך להיות בפנים אלא ישר הייתה אוזן קשבת - יושבים כאן חלק מנציגי המשרד – ועבדנו בצורה מאוד מאוד אינטנסיבית בתקופה האחרונה.

יפעת שאשא ביטון: אני בהחלט רוצה להודות על כך לשר.

יפעת שאשא ביטון: אני מקווה שבימים הקרובים באמת התכנית תצא ותוצג לציבור.

יפעת שאשא ביטון: דבר נוסף שהייתי רוצה שנבחן בפריפריה זה באמת נושא התדירות של הקווים.

יפעת שאשא ביטון: עדיין הסוגיה הזאת היא סוגיה שצריך להתייחס אליה ולראות איך בוחנים אותה, ואני מניחה שגם על זה תינתן הדעת.

יפעת שאשא ביטון: תודה רבה.

אילן גילאון: קודם כל, ברכות לשר.

אילן גילאון: האמת היא שיש על מה לפרגן.

אילן גילאון: אפילו ראש הממשלה בנימין נתניהו מפרגן לשר באופן עקיף – קשה לו לפרגן לשר הזה – ואם ראש הממשלה אומר שהערבים נוהרים באוטובוסים, הערבים לא יכולים להסתובב באוטובוסים אלמלא התחבורה הציבורית הייתה מצוינת אלא היו מסתובבים במוניות ובמכוניות פרטיות.

אילן גילאון: עכשיו ברצינות.

אילן גילאון: כן, זה הכיוון הנכון.

אילן גילאון: זה מה שצריך לעשות.

אילן גילאון: אין סיבה בעולם שעם טכנולוגיה כל כך מתקדמת במדינה כל כך קטנה אנחנו בכלל נחוש כאן תופעה של פריפריה גיאוגרפית.

אילן גילאון: לא פריפריה תרבותית ולא חברתית אלא פריפריה גיאוגרפית.

אילן גילאון: לו הדבר היה בידי, ואני בטוח שגם לו הדבר היה בידך, ואתה מבין שהרי מה שייתן אפשרות לתחבורה הציבורית להתחרות עם הרכב הפרטי היא זמינות , מהירות ומחיר זול, הייתי כמעט אומר לך, השר, שאני הייתי משלם לנוסעים לנסוע הסיבה היחידה שאני לא משלם לנוסעים לנסוע, כי אז יקומו לי כמה חברות כוח אדם שיתחילו להנפיק לי נוסעים לרכבת.

אילן גילאון: לכן חשבתי שזה לא דבר אפשרי.

אילן גילאון: אבל זה סוד כל העניין, המוביליות בחברה המודרנית והיכולת, המהירות והזמינות שמעמידה את הנהג הפרטי במצב של הצעה שאי אפשר לסרב לה.

אילן גילאון: זה אומר הנגישות של הקווים, היכולת של אנשים להגיע עם אביזרים נוספים לתוך הקווים, זה אומר המחיר של הנסיעה.

אילן גילאון: לכן הבעיה המרכזית שכרגע אני חושב שאתם צריכים להתמקד בה היא המחיר שירד באופן משמעותי אבל הוא צריך לרדת עוד.

אילן גילאון: המדינה תחסוך מיליונים.

אילן גילאון: אם אנחנו ננהיג תחבורה ציבורית חינם במדינת ישראל, לאורך עשרים-שלושים שנים מדינת ישראל תצא נשכרת.

אילן גילאון: אנחנו לא עושים תכניות לטווח כל כך רחוק ולכן העתיד הוא עתיד של רכבת ואין לי שום ספק בעניין הזה.

אילן גילאון: אני רוצה להגיד לך שצריך לחשוב בשום שכל בעניין של הקווים בתחבורה הנוכחית.

אילן גילאון: למשל, כאשר אתה צריך להגיע ממקום פריפריאלי כמו שדרות למקום העבודה באשדוד, לריכוזי עבודה באשדוד, לוקח פי שלוש זמן מאשר להגיע ברכב פרטי כשאתה נוסע בתחבורה הציבורית.

אילן גילאון: זאת אומרת, המחשבה לגבי המקומות שאתה רוצה להגיע אליהם, לפעמים צריכה להיות לא לתוך מרכזי הערים אלא תחבורה שמחברת את אשכולות ומקומות העבודה לאנשים כדי שיגיעו הרבה יותר מהר.

אילן גילאון: טענה שיש לי אדוני למשרד שלך כבר הרבה זמן היא בנושא הגשת תקנות של נגישות בנסיעות הבין-עירוניות באוטובוסים שעד עצם היום הזה לא הגיעה אלינו.

<<שר התחבורה והבטיחות בדרכים ישראל כ"ץ: > להבדיל מהעירוני.

אילן גילאון: כן, ודאי.

אילן גילאון: זה בדיוק מתייחס לעניין הפריפריאלי.

אילן גילאון: לנגישות הזאת כביכול שהיא נגישות לאנשים מוגבלים, יש לה משמעות מכרעת ביעילות התחבורה.

אילן גילאון: מלבד זה, יישר כוח, עלה והצלח, כולנו אתך ואם היינו יכולים, היינו מצביעים לך גם בליכודיאדה.

נורית קורן: היית נוסע בתחבורה הציבורית כדי להצביע.

אלי אלאלוף: אני מציע שנשמע את הארגונים השונים, ארגונים אזרחיים שפעילים בנושא ואני חושב שיש מקום להעריך ולהודות לכם על הפעילות ההתנדבותית ברובה.

<איתי חיים: אני רוצה להודות ליושב ראש הוועדה על הדיון וגם על דברי השר.

אלי אלאלוף: שתי דקות לכל אחד.

אלי אלאלוף: יש לנו זמן מאוד מוגבל.

<איתי חיים: אני רוצה להתחיל דווקא בדברים הטובים מבחינתי.

<איתי חיים: אנחנו כארגון של נוסעי תחבורה ציבורית מברכים קודם כל על התהליכים שעוברים גם במגזר הערבי בשנים האחרונות, אם זאת התחבורה הציבורית במיוחד באום אל פאחם שקיבלה עכשיו שירות מאוד מאוד יפה.

<איתי חיים: נכון, יש עוד הרבה מקום לשיפור, אבל אנחנו חושבים שמבחינה של מדיניות ממשלות ישראל לדורותיהן לא ייחסו חשיבות מבחינה תכנונית לפריפריה ואנחנו חושבים שנוצרה איזושהי סיטואציה שבעצם מרכז הארץ די שאב הרבה מאוד משאבים מהפריפריה ואנחנו חושבים שצריך להתייחס, כמו שמשרד התחבורה עושה היום, ומסתכל על הרפורמה בתעריפים כרפורמה של מטרופולינים, לחלק את הארץ למספר מטרופולינים כדי לרכז למטרופולינים את ערי הלוויין, אנחנו חושבים שצריך להמשיך בזה ואנחנו חושבים שיש מקום גם לפתח את אזור צפת, חצור הגלילית וראש פינה כמטרופולין נוסף וכמובן גם את מגדל העמק, נצרת עילית ועפולה כמטרופולין נוסף.

<איתי חיים: תחבורה היא חלק גדול מאוד ממכלול שכולל בתוכו גם אפשרויות תעסוקה בהן רמת ההכנסה עולה, אם זה פיתוח של אזורי הייטק והשכלה גבוהה ואני חושב שאנחנו צריכים להסתכל קדימה כי אנחנו עוברים גם תהליכים מאוד יפים, אם זאת העברת בסיסי צה"ל לדרום ואם זאת הקמת הפקולטה לרפואה בצפת.

<איתי חיים: אני חושב שאנחנו צריכים להמשיך בנושא ואנחנו צריכים לתת את הדעת גם על כל הדבר הזה.

אלי אלאלוף: תודה.

אלי אלאלוף: ראש המועצה האזורית שדות נגב.

<תמיר עידן: אני אהיה קצר.

<תמיר עידן: מועצה אזורית שדות נגב היא מועצה בעוטף עזה.

<תמיר עידן: חלק מהישובים נמצאים בתוך העוטף וחלק בחוץ.

<תמיר עידן: אני בתפקיד שלוש שנים ובפגישה הראשונה עם ישראל, לפני כשלוש שנים, אני ושי ידידי שגם יאמר כמה מלים, העלינו את הצורך בתחבורה ציבורית בישובים.

<תמיר עידן: אני נולדתי ביישובי המועצה לפני 45 שנים, הייתה לי אתמול יום הולדת, ומאז אני ילד לא הייתה תחבורה ציבורית בישובים האלה.

<תמיר עידן: באיזשהו שלב היו אוטובוסים של אגד שנכנסו בצד הזה ויצאו בצד השני פעם בכמה ימים.

<תמיר עידן: באמת כל הוותיקים שהקימו את הישובים האלה, החיילים, בנות שירות לאומי וכולם נוסעים בטרמפים.

<תמיר עידן: אז ישראל אמר לי שיש תכנית ובפברואר 2016 זה קורה.

<תמיר עידן: הלכתי למליאה, סיפרתי להם, אמרו לי, בסדר, אתה צעיר, פברואר 2019 תבוא ונשמע מה אתה אומר.

<תמיר עידן: ביום שישי האחרון עמדנו יחד עם נציגי משרד התחבורה, ב-12 לחודש, ביום שנקבע, במושב זרוע שהוא מושב הכי מרוחק אצלנו, ויצא שם איש זקן, הרב מכלוף שריקי, בדמעות בעיניים ואמר לי שהוא רוצה לדבר אתו עכשיו, תגיד לו תודה, אנחנו לא מאמינים.

<תמיר עידן: אני אומר לכם שזאת בשורה שפשוט קשה להאמין שהיא קורית.

<תמיר עידן: אוטובוס נכנס לכל ישוב מיישובי המועצה שש פעמים ביום בלי קשר למספר הנוסעים.

<תמיר עידן: זאת אומרת, אוטובוס נכנס ריק, יוצא ריק וזה בסדר.

<תמיר עידן: זה המכרז, עליו התעקשנו יחד עם השר וזה נכון כי אנשים צריכים להתרגל לדבר הזה.

<תמיר עידן: הרכבת עוצרת בנתיבות, כביש 6 ממש צמוד אלינו, העסק קורם עור וגידים ונראה אחרת לגמרי.

<תמיר עידן: כמעט כבישי המועצה עברו שדרוג וכיכרות ובאמת אנחנו נמצאים בעידן אחר.

<תמיר עידן: פארק נועם מתהווה תחת ידינו ובאמת רק לראות את הרכבת חוצה את מרבדי הכלניות ואת שדות החיטה בתוך העוטף, זאת התרגשות מאוד מאוד גדולה.

<תמיר עידן: מרגישים את זה.

<תמיר עידן: אנשים יודעים היום שיש להם בבוקר ללכת לתחנה, לעלות לאוטובוס דרך נתיבות, לרדת ברכבת, לנסוע לכל מקום בארץ במחירים מאוד מאוד סבירים וזה עושה ממש טוב לאזור שלנו.

<תמיר עידן: צריך להבין שבתקופה כזאת בה אנחנו אחרי צוק איתן ולפני, אני לא יודע איך נקרא למבצע הבא, ומדברים על מנהרות, על מכשולים וסיפורים, להרבה אנשים באזור הזה, זה לא פשוט.

<תמיר עידן: אני חושב שכאשר מגיעים ורואים שקורה כאן משהו ויש תעסוקה, יש כבישים ויש תחבורה ציבורית ויש פיתוח של הישובים, אז אנשים באים ואפשר להגיד היום בגאווה גדולה שבתוך העוטף אין מגרש אחד ריק וכך אנחנו צריכים להמשיך.

<תמיר עידן: תודה רבה.

אלי אלאלוף: ראש המועצה האזורית מרחבים.

<שי חג'ג': אנחנו צמודים לאופקים ולנתיבות.

<שי חג'ג': כמו שאמר תמיר, עד יום שישי לא הייתה תחבורה ציבורית במועצה אזורית מרחבים.

<שי חג'ג': אני רוצה לדבר מעט על התהליך.

<שי חג'ג': התהליך בוצע בצורה מדהימה.

<שי חג'ג': ישבו אתנו כרשות אנשי משרד התחבורה וישבו עם הציבור ושמעו את רחשי לבו והיכן באמת צריך קווים והיכן לא צריך קווים.

<שי חג'ג': בסופו של דבר יצאה חוברת שהגיע לביתו של כל תושב ותושב.

<שי חג'ג': נכנסו עשרים קווים נוספים רק למועצה שלנו.

<שי חג'ג': זה אומר שש כניסות לכל ישוב.

<שי חג'ג': תזכרו את אותה מבוגרת, אני לא רוצה לקרוא לה זקנה, או אותו מבוגר שאין לו דרך אחרת, או אותו חייל שצריך להגיע לבסיס ועד היום לא הייתה לו תחבורה ציבורית, מה זה עושה למשפחות האלה.

<שי חג'ג': אני באמת רוצה לברך על כל מה שנעשה במשרד התחבורה.

<שי חג'ג': אני לא אחזור על הסיפור שלל הרכבת, כביש 6 וכולי אבל בסופו של דבר זה מביא אנשים לאזור שלנו ועל כך תבורכו.

<שי חג'ג': תודה.

אלי אלאלוף: תודה.

אלי אלאלוף: יש לנו כאן מתנדבת.

<נורית בראור: אני משדרות ואני מתנדבת במז"ח, מרכז זכויות חברתיות.

<נורית בראור: רציתי לומר תודה לכבוד השר.

<נורית בראור: באמת יש לנו שינוי מאוד משמעותי בקטע של רכבת.

<נורית בראור: אני באמת מחמיאה לך.

<נורית בראור: זה מאוד מאוד שיפר את החיים שלנו.

<נורית בראור: אתמול בבוקר הייתי צריכה להיות בתל השומר ויכולתי להגיע בשעה 7:00 בבוקר לנפרולוגיה.

<נורית בראור: זה היה משהו.

<נורית בראור: לפני שהייתה הרכבת, בכלל לא הייתה לי תחבורה להגיע לשם.

<נורית בראור: אבל מה, בין היתר יש הרבה כשלים שהייתי רוצה להסב את תשומת לבך.

<נורית בראור: הדבר הראשון הוא אי מיצוי רפורמת המחירים בבין עירוני, בשלב ב'.

<נורית בראור: אני רוצה לתת דוגמה כדי להמחיש את זה.

<נורית בראור: נסיעה לאשקלון אורכת בערך 25 דקות באוטובוס.

<נורית בראור: עלות הנסיעה היא ארבעה שקלים בנסיעה עירונית באשקלון, 2.5 שקלים בנסיעה עירונית בשדרות והנסיעה בין עיר לעיר עולה 14 שקלים.

<נורית בראור: זה אומר שיוצא 20.5 שקלים לנסיעה אחת.

<<שר התחבורה והבטיחות בדרכים ישראל כ"ץ: > הם לא במטרופולין שם ביחד?

<נורית בראור: זה אותו מטרופולין, אבל זה המחיר.

<<שר התחבורה והבטיחות בדרכים ישראל כ"ץ: > את עושה מנוי חופשי יומי או חופשי שבועי או חופשי חודשי?

<נורית בראור: אין לנו.

<נורית בראור: אני רוצה להבהיר משהו שאני לא יכולה להגיד לא לטוב ולא לרע.

<נורית בראור: דן בדרום התחילה לעבוד ביום שישי אצלנו ומבחן האמת שלהם היה אתמול.

<נורית בראור: היה בלגן רציני.

<נורית בראור: מגיעים להם ימי חסד ואני מעריכה שהדברים יילמדו ויתוקנו.

<נורית בראור: אני בקשר רציף עם עמיחי ממשרד התחבורה.

<נורית בראור: עיקר התחנות לא שונו אבל הבעיה היא שהנתיבים שונו.

<נורית בראור: כלומר, אם התחנה הזאת הייתה לאשקלון, היא הפכה לבאר שבע ולא היה מידע.

<נורית בראור: נכון שהוא הצביע על החוברת שהגיעה גם אלינו בשדרות, אבל המידע הזה לא עבר כי זה הגיע בדואר אבל יש הרבה אנשים שצריכים יותר עזרה.

<נורית בראור: עמדו שם שתי בנות, נציגות דן בדרום, וקרסו תחת העומס.

<נורית בראור: סיפרו לי שהאוטובוסים נסעו אחד אחרי השני כי הם לא ידעו את המסלול.

אלי אלאלוף: אל תרדי לפרטי פרטים.

<נורית בראור: אני לא יכולה להתלונן בגלל זה.

<נורית בראור: רציתי לומר כל הכבוד לכבוד השר.

<נורית בראור: באמת הנושא הזה של החמישים אחוזי הנחה ברכבת יצר הוזלה משמעותית של הנסיעה הבין-עירונית וזה מאוד משמעותי.

<נורית בראור: יש עם זה שתי בעיות שהן מאוד מאוד חשובות ופוגעות ביכולת שלנו להשתמש והראשונה היא שאין מעבר.

<נורית בראור: לדוגמה, מישהו רוצה לנסוע משדרות לנהריה ובדרך רוצה לעצור לשתות קפה בעזריאלי.

<נורית בראור: נוסעים לבית חולים שניידר והילד רוצה אחר כך פיצוי אחרי יום אשפוז.

<נורית בראור: זה אומר שאם יש הפסקה בדרך, יש חניה, צריך לשלם מהנקודה הזאת מחיר מלא למרות ההטבה שיש לנו וההטבה מאוד עוזרת לנו.

<נורית בראור: הנסיעה היא רק משדרות ואין לנו את האפשרות לקבל את ההטבה ממקום אחר.

אורלי לוי אבקסיס: אין תחנת ביניים?

<נורית בראור: אין.

<נורית בראור: את חייבת לשלם נסיעה מאותו מקום.

<<שר התחבורה והבטיחות בדרכים ישראל כ"ץ: > הייתה שנה נסיעה חינם ואחר כך חמישים אחוזי הנחה לכל מקום בארץ.

<<שר התחבורה והבטיחות בדרכים ישראל כ"ץ: בבית שאן, שלושה חודשי חינם ושנתיים חמישים אחוזי הנחה.

<נורית בראור: שיהיה ברור, אני לא באה בטענות אבל אני אומרת שזה משהו שכנראה לא שמו לב אליו.

אלי אלאלוף: היות ומצטברות הערות רבות, ברשותך, נאריך את זמן הישיבה ברבע שעה וניתן זמן גם לתשובות של אנשי המקצוע במשרד התחבורה.

ישראל אייכלר: אדוני היושב ראש, אני יושב כאן כמייצג פניות ציבור.

ישראל אייכלר: אני יושב ראש הוועדה לפניות הציבור ואני רוצה לציין את הארגונים החברתיים שעוסקים בעניין התחבורה הציבורית ואת משרד התחבורה שם יש לנו אוזן קשבת ואנחנו מטרטרים אותם כמעט יום יום בפניות הציבור.

ישראל אייכלר: מצד שני, אני גם מייצג מאות אלפי אזרחים שהם תלויי תחבורה ציבורית והם סובלים מאוד מאוד.

ישראל אייכלר: זה לא מוריד כהוא זה מכל הדברים שמנה השר והם נכונים וכל אזרח יכול לראות את כל מה שהוא עושה ומה שעושה משרד התחבורה וכולם משבחים.

ישראל אייכלר: אבל הבעיה של תחנות מלאות באנשים, נשים וילדים שעומדים בשמש ובגשם, זאת פריפריה חברתית לא פחות חשובה מפריפריה גיאוגרפית.

ישראל אייכלר: אני בעד שיהיו אוטובוסים ריקים שנוסעים בפריפריה גיאוגרפית רחוקה כי זה תפקיד התחבורה הציבורית, לא להסתכל על כמות הנוסעים גם אם הם מעטים, אבל בוודאי ובוודאי שאי אפשר להתעלם ולהגביל את התגבורים במקומות בהם יש מאות אנשים בתחנות.

ישראל אייכלר: יש לנו ויכוחים עם משרד התחבורה כל הזמן ויעיד דרור גנון שעוזר לנו הרבה ומתווכח אתנו הרבה.

ישראל אייכלר: השורה התחתונה.

ישראל אייכלר: אני לא יכול להשלים עם זה שתחבורה ציבורית מוגדרת כך או אחרת ומשאירים את האזרחים בתחנות.

ישראל אייכלר: נקודה נוספת.

ישראל אייכלר: אני לא יכול שלא לציין את תאונת הדרכים הנוראית הייתה ועכשיו ראיתי בידיעה שבית המשפט האריך את מעצרו של הנהג ואומר שיש יותר משמץ של חשד שאולי הוא שיחק עם טלפון ואולי משהו אחר שהסיח את דעתו.

ישראל אייכלר: ועדת העבודה ממונה גם על הכשרת עובדים ואני חושב שהכשרת נהגים, בפרט בתחבורה הציבורית, זה דבר חשוב ביותר ואי אפשר לתת את ההגה בידי אגד או מישהו אחר אלא צריך לקחת את זה אולי למשרד התחבורה ולפקח על הכשרת הנהגים.

ישראל אייכלר: אולי צריך לחוקק חוק שנהג תחבורה ציבורית שנוגע במכשיר טלפון בזמן הנסיעה, יורד מהקו ולא יוכל לעבוד.

ישראל אייכלר: דובר כאן על הוספת קריית שמונה כמטרופולין באזור ואני מאוד בעד.

ישראל אייכלר: אני רוצה לצרף גם את קריית גת שגם היא תהיה מטרופולין.

<<שר התחבורה והבטיחות בדרכים ישראל כ"ץ: > גם קריית גת.

<<שר התחבורה והבטיחות בדרכים ישראל כ"ץ: לא יהיה ישוב אחד שלא יהיה ברפורמה שלב ב'.

<<שר התחבורה והבטיחות בדרכים ישראל כ"ץ: זה העיקרון שהונחה וזאת התכנית שהוכנה וביומיים הקרובים היא כנראה גם תצא לדרך.

ישראל אייכלר: אני רוצה לסיים את דבריי בתודה על מה שנעשה.

ישראל אייכלר: אדוני השר, יש חצי של תודה וחצי של בקשה.

ישראל אייכלר: אני רוצה שבמשרד התחבורה יבינו שהיכן שיש ציבור שרוצה לנסוע, צריך לספק אוטובוס ולא לעשות כל מיני התניות של זה כן וזה לא.

ישראל אייכלר: תודה רבה.

דב חנין: תודה לך אדוני היושב ראש.

דב חנין: ראשית, אני רוצה לברך אותך על קיום הדיון הזה ואני מברך אותך לא רק כחבר כנסת אלא גם כיושב ראש ועדת המשנה לענייני תחבורה ציבורית.

אלי אלאלוף: ועדת משנה של איזו ועדה?

דב חנין: ועדת הכלכלה.

דב חנין: אני חושב שטוב שגם ועדת העבודה, הרווחה והבריאות עוסקת בנושא.

דב חנין: אני חושב שאכן תחבורה ציבורית היא סוגיה חברתית ראשונה במעלה ולכן טוב שמתקיים כאן דיון בשאלה של תחבורה ציבורית בפריפריה.

דב חנין: אדוני השר, אני מצטרף לברכות על הפעילות שלך ושל המשרד שאתה עומד בראשו בנושא תחבורה ותחבורה ציבורית בפרט.

דב חנין: ההערות שלי בהמשך לא נועדו חס וחלילה לנגח אלא לקדם המשך טיפול בבעיות הקיימות.

דב חנין: אתה גם צודק, אדוני השר, שאתה הגעת למציאות בה תחום התחבורה הציבורית במדינת ישראל היה מפגר בשנים רבות אחרי מדינות המערב ולכן גם כשאנחנו מעלים ביקורת, זאת לא ביקורת שבאה להגיד שלא נעשים היום דברים אלא ביקורת שמדברת על הצורך בהדבקת הפערים בינינו לבין מקומות אחרים.

דב חנין: אנחנו מדברים על תחבורה ציבורית בפריפריה, ודיבר על זה קודם חבר הכנסת ג'בארין, אפרופו הצרכים המיוחדים של אנשים בפריפריה וצרכים של תושבים ערבים מבחינת מקומות עבודה, מקומות השכלה, בתי חולים וכדומה, אני רוצה לדבר על ארבע נקודות מאוד בקיצור.

דב חנין: המחירים, אדוני השר, בקווים הבין-עירוניים כשאנחנו מדברים על תחבורה ציבורית בפריפריה מאוד מאוד חשובים.

דב חנין: אם אני נניח נמצא בדרום ואני רוצה להגיע לירושלים או לתל אביב, לא תספיק לי הרפורמה החשובה מאוד שאתם קידמתם, באמת חשובה מאוד, המטרופולינית, וטוב שהתחלתם בה, אלא כדי להגיע כתושב מהדרום לתל אביב או לירושלים, אני צריך את הרפורמה הבין-עירונית במחירים כי בלעדיה אני נשאר עם מחירי תחבורה ציבורית גבוהים מדי.

דב חנין: נקודה שנייה, שאלת התדירויות.

דב חנין: אני מאוד שמחתי לשמוע כאן את נציגי המועצות האזוריות על שירות תחבורה ציבורית שש פעמים ביום לישובים קטנים.

דב חנין: כך זה צריך להיראות.

דב חנין: אני אומר שאם האוטובוס הוא ריק, אפשר להסתייע לפעמים במוניות שירות.

דב חנין: לא חייבים אוטובוס אלא מוניות שירות יכולות להיות חלק מרכזי מהפתרון אבל התדירות חייבת להיות גבוהה כדי שאנשים יבחרו בתחבורה ציבורית.

דב חנין: נקודה שלישית, נושא נתיבי הנסיעה.

דב חנין: כאן יש את הנייר המעולה שהוכן על ידי ארגון 15 דקות.

דב חנין: לפעמים כאשר האוטובוס נוסע בנתיב מאוד מאוד עוקף או לא ישיר, התוצאה היא שאנשים יבחרו ברכב פרטי כי זה לוקח להם הרבה יותר זמן לנסוע בתחבורה הציבורית.

דב חנין: כאן יש מקום למחשבה על רפורמת נתיבים כדי שבאמת בפריפריה יהיו נתיבים מהירים במקום נתיבים עוקפים.

דב חנין: נקודה אחרונה, סוגיית קווי התעסוקה.

דב חנין: ראיתי את הדוגמאות שאתם הבאתם במצגת ואני מברך עליהן אבל קווי תעסוקה מהווים חוליה אסטרטגית אם אנחנו רוצים לאפשר לאנשים להגיע למקומות העבודה שלהם מהפריפריה, הפריפריה הערבית, פריפריה יהודית.

דב חנין: אני עדיין מקבל הרבה מאוד פניות על קווים למקומות השכלה גבוהה, לאוניברסיטאות.

דב חנין: אני מברך על הדברים שעשיתם אבל הצרכים הם מאוד מאוד גדולים וכשאנשים צעירים רוצים להגיע לאוניברסיטה, הם צריכים לבחור באוטובוס ואם אנחנו רוצים שהם יבחרו באוטובוס, צריכים לספק להם אוטובוסים מתאימים.

דב חנין: תודה רבה.

נורית קורן: אדוני השר, אני מצטרפת לכל המחמאות שמחלקים לך כאן.

נורית קורן: תמשיך לעשות את העשייה ושהכבישים יהיו ראויים יותר לנסיעה ובכל מקום וזאת כדי לקצר לנו את הדרך מצפון לדרום.

נורית קורן: זה מאוד חשוב.

נורית קורן: תמשיך כך.

נורית קורן: אדוני היושב, תודה על הדיון הזה שהוא דיון מאוד חשוב.

נורית קורן: התאונה שהייתה אתמול מצמררת ואני מאחלת לפצועים החלמה מהירה ומשתתפת בצער המשפחות.

נורית קורן: אסור שיקרה דבר כזה ואנחנו צריכים לעשות הכול כדי למנוע מקרים כאלה.

נורית קורן: יש לי שאלה לאנשי המקצוע.

נורית קורן: אם היו חגורות בטיחות באוטובוס, זה היה לפחות מוות של אלה שנזרקו החוצה?

נורית קורן: יכול להיות שצריך לשקול את זה והייתי רוצה לשמוע את דעתכם בנושא.

נורית קורן: דיברה כאן נורית ואמרה שבעצם צריך לחשוב על פסק זמן.

נורית קורן: בחוץ לארץ אתה נוסע ברכבת ואם תוך שעתיים אתה עולה שוב לרכבת, אתה לא משלם שוב.

נורית קורן: שווה לשקול את זה לפחות לגבי האנשים שמגיעים מצפון ודרום ולאפשר את זה.

<<שר התחבורה והבטיחות בדרכים ישראל כ"ץ: > הערה בעניין.

<<שר התחבורה והבטיחות בדרכים ישראל כ"ץ: לתושבי שדרות, נתיבות ואופקים יש פריבילגיה מיוחדת והיא לקבל לכל מקום בארץ חמישים אחוזים.

<<שר התחבורה והבטיחות בדרכים ישראל כ"ץ: היא דיברה ביחס לפריבילגיה.

<<שר התחבורה והבטיחות בדרכים ישראל כ"ץ: הכללים האחרים שחלים, חלים על כולם.

<<שר התחבורה והבטיחות בדרכים ישראל כ"ץ: זאת אומרת, היא רוצה שהפריבילגיה תהיה גם על נסיעות עם הפסקה ואלה דברים יותר מורכבים.

<<שר התחבורה והבטיחות בדרכים ישראל כ"ץ: בשדרות הייתה נסיעת חינם ברכבת במשך שנה שלמה.

<<שר התחבורה והבטיחות בדרכים ישראל כ"ץ: מאחר ובאתי בתחילה, עניין עזריאלי מוצה כבר ומזקן ועד טף נסעו בחינם, ישבו בעזריאלי ועל כל החינם הזה בזבזו שם את כל הכסף.

<<שר התחבורה והבטיחות בדרכים ישראל כ"ץ: בעזריאלי כבר היו כולם במשך השנה הזאת.

נורית קורן: אני לא מדברת על עזריאלי.

נורית קורן: אני מדברת על העיקרון.

אורלי לוי אבקסיס: הדברים בפריפריה יותר יקרים ולכן שווה לעשות את הקניות בתל אביב.

<<שר התחבורה והבטיחות בדרכים ישראל כ"ץ: > בהיבט חברתי, היה מרתק לראות מבוגרים או מבוגרות שזאת הייתה הנסיעה הראשונה בחייהם מאז הגיעו ארצה למקום הזה בתל אביב כמה שזה נשמע מדהים.

<<שר התחבורה והבטיחות בדרכים ישראל כ"ץ: לקחו את הנכדים ונסעו ובמגדלי עזריאלי עלו על הרכבת בחינם.

<<שר התחבורה והבטיחות בדרכים ישראל כ"ץ: אני הרגשתי שאנחנו עושים כאן משהו בנגיעה ובחיבור.

אורלי לוי אבקסיס: זה רק מראה מה היה קודם.

נורית קורן: הגיעה אלי תלונה שכדי לזכות בהנחה של החמישים אחוזים ברכבת, אם יש לך את הכרטיס חודשי חופשי – ברכבת רב קו – אתה לא יכול במטענים לקבל את ההנחה.

נורית קורן: לא ניתן להטעין את הרב קו במכונות ואם אתה רוצה ליהנות מהנחה, אתה חייב לגשת לקופה.

נורית קורן: אני חושבת שאת זה צריך למנוע.

נורית קורן: אני מדברת על הרכבת.

נורית קורן: זה היה בבאר שבע.

נורית קורן: כדי לקבל את ההנחה, היה צריך לגשת לקופה.

<נורית בראור: רק לקופה במקום בו ניתנת ההנחה.

נורית קורן: כדי לקבל את ההנחה.

<נורית בראור: אמרו שיש שם בעיה.

נורית קורן: אני מציגה את הבעיה.

אלי אלאלוף: יש לי בקשה מחברי הכנסת.

אלי אלאלוף: יש לנו עוד ארבע דקות בעיקרון ולא שמענו את אנשי המקצוע.

אלי אלאלוף: לכן אני מבקש מחברי הכנסת או להימנע מדיבור או שיהיו מאוד מאוד קצרים.

אלי אלאלוף: אני בהתלבטות קשה כי אם לא נשמע את אנשי המקצוע, ואתם אומרים דברי שבח לשר, בלי הצוות שלו הוא לא יצליח ואני מרשה לעצמי להגיד את זה.

עליזה לביא: תודה אדוני היושב ראש.

עליזה לביא: אני לא אומר את הברכות על העשייה כי אמרתי את זה בשאילתות שלי.

עליזה לביא: אדוני, יש לי שאילתה שהגשתי לך לפני חודשיים.

עליזה לביא: ביום שישי חזרתי מטיול בדרום ועצרתי לרגע בצד ואז דפק על החלון שלי קשיש בן 85 ממושב תלמים, חיים כהן, שהיה צריך להגיע לאשקלון שעה לפני שבת.

<<שר התחבורה והבטיחות בדרכים ישראל כ"ץ: > מועצה אזורית לכיש.

עליזה לביא: לא היה לו איך להגיע.

<<שר התחבורה והבטיחות בדרכים ישראל כ"ץ: > באיזה הקשר השאלה?

<<שר התחבורה והבטיחות בדרכים ישראל כ"ץ: לא הבנתי.

עליזה לביא: הסיפור של הפריפריה בהתגלמותה, אני לא אחזור עליו.

<<שר התחבורה והבטיחות בדרכים ישראל כ"ץ: > את שומעת כאן משתי מועצות אזוריות קרובות שמדברות על מה קורה שם.

<<שר התחבורה והבטיחות בדרכים ישראל כ"ץ: גם שם זה קורה.

עליזה לביא: הייתי שם.

עליזה לביא: הוא דפק לי על החלון וסיפר לי על המצוקה הקשה של התחבורה הציבורית.

עליזה לביא: אשתו הייתה בבית חולים באשקלון ולא היה לו איך להגיע.

<<שר התחבורה והבטיחות בדרכים ישראל כ"ץ: > חי על עצמך לעדכן אותו לגבי הרפורמה שיצאה לדרך.

<<שר התחבורה והבטיחות בדרכים ישראל כ"ץ: אם התחלת במצווה, תסיימי אותה.

אורלי לוי אבקסיס: אני רק אזכיר לך שיאיר לפיד ניסה לבטל את רכבת העמק לצפון.

אורלי לוי אבקסיס: אם לא היה נלחם ישראל כץ, לא הייתה גם רכבת לפריפריה.

אורלי לוי אבקסיס: בואו נהיה הוגנים.

אורלי לוי אבקסיס: יש רפורמה יפה בפריפריה.

אורלי לוי אבקסיס: יש עוד כמה חוטים שצריך לקשור אבל חבר'ה, בואו לא נהיה צבועים.

עליזה לביא: היושב ראש ביקש לקצר ולכן לא אמרתי את הברכות על העשייה הרבה של השר אבל בהזדמנויות שונות אני אומרת זאת.

עליזה לביא: אדוני, הגשתי לך לפני כחודשיים שאילתה בנושא של ההתמודדות עם תאונות הדרכים ולא קיבלתי תשובה.

עליזה לביא: אני אמסור לאדוני את השאילתה.

<<שר התחבורה והבטיחות בדרכים ישראל כ"ץ: > אנחנו עונים על הכול.

אלי אלאלוף: אני בטוח שתהיה תשובה.

אלי אלאלוף: חברת הכנסת תמר זנדברג.

<<שר התחבורה והבטיחות בדרכים ישראל כ"ץ: > חברת הכנסת לביא, כדאי לא לעשות פוליטיקה.

<<שר התחבורה והבטיחות בדרכים ישראל כ"ץ: אל תהיי חריגה.

<<שר התחבורה והבטיחות בדרכים ישראל כ"ץ: למרות שאני ביחסים מאוד טובים עם שר האוצר הקודם, היו קיצוצים בתקציבים.

עליזה לביא: לא אמרתי כלום.

עליזה לביא: זאת בסך הכול שאילתה.

<<שר התחבורה והבטיחות בדרכים ישראל כ"ץ: > את לא מייצגת אותו כאן כראוי.

<<שר התחבורה והבטיחות בדרכים ישראל כ"ץ: תאמיני לי.

<<שר התחבורה והבטיחות בדרכים ישראל כ"ץ: אנחנו עונים על שאילתות וכולם מקבלים תשובות.

עליזה לביא: כל מה שביקשתי.

עליזה לביא: מסרתי לאדוני.

עליזה לביא: לא הקראתי את השאילתה.

<<שר התחבורה והבטיחות בדרכים ישראל כ"ץ: > בסדר.

<<שר התחבורה והבטיחות בדרכים ישראל כ"ץ: צילמו אותם.

<<שר התחבורה והבטיחות בדרכים ישראל כ"ץ: את יכולה לדווח.

<<שר התחבורה והבטיחות בדרכים ישראל כ"ץ: עד 2023 את מסודרת לפי התקנון שלכם.

<<שר התחבורה והבטיחות בדרכים ישראל כ"ץ: תדווחי.

<<שר התחבורה והבטיחות בדרכים ישראל כ"ץ: אדם זקן ממושב תלמים, יופי שאת מדברת עליו.

<<שר התחבורה והבטיחות בדרכים ישראל כ"ץ: למה לא סיפרת על כל התשתיות שאת רואה שם בדרך?

<<שר התחבורה והבטיחות בדרכים ישראל כ"ץ: הבאנו לשם רכבות בניגוד לעמדה של המפלגה שלך, לנגב ולגליל, הבאנו אוטובוסים ורפורמות.

עליזה לביא: התחלתי לברך אבל הפריעו לי.

עליזה לביא: כל מה שביקשתי זאת תשובה לשאילתה שהגשתי לאדוני.

אורלי לוי אבקסיס: את המלחמה ניהלנו כדי לא לבטל את פרויקט רכבת העמק.

אלי אלאלוף: אנחנו מבזבזים את הזמן היקר של כולנו.

אלי אלאלוף: יש לנו הזדמנות נדירה שהשר בעצמו בא עם כל הצוות ולא כדי להתווכח על דברים ללא ערך.

אלי אלאלוף: תמר זנדברג, בבקשה.

תמר זנדברג: תודה רבה אדוני היושב ראש.

תמר זנדברג: אדוני השר, אני רוצה להתחיל בתאונה שקרתה אתמול שבאמת זעזעה את כולנו.

תמר זנדברג: במקרה הייתי בדרך חזרה מבג"ץ והתאונה התרחשה ממש לנגד עינינו.

תמר זנדברג: פגשתי שם גם את השר ליצמן שהגיע למקום.

תמר זנדברג: באמת תזכורת כואבת לחיים שנלקחים בכבישים.

תמר זנדברג: לגבי התחבורה הציבורית בפריפריה, אני רוצה להעלות שני נושאים.

תמר זנדברג: האחד, מרחקי הנסיעה שזה אחד המאפיינים של נסיעה בפריפריה לעומת נסיעה עירונית והשני הוא המחירים, התעריפים.

תמר זנדברג: פרויקט הרכבות שציינת ושגם ציינו ראשי הרשויות הוא פרויקט מצוין ומבורך.

תמר זנדברג: הרבה שנים אנחנו מדברים על חיבור הפריפריה למרכז ואלה הרכבות, פרויקט הסעת המונים קשיח על קווים שלוקח הרבה שנים.

אלי אלאלוף: תמר, בבקשה לקצר.

אלי אלאלוף: כולם יודעים מה איכות הרכבת.

תמר זנדברג: בדיוק, אבל מה שלא יודעים זה למה הרכבת לא עוזרת והיא לא לנסיעה בין פריפריה למרכז אלא נסיעה בין פריפריה לפריפריה.

תמר זנדברג: הרבה פעמים הנסיעה בין פריפריה לפריפריה היא הנסיעה הדרושה ביותר לתושבי הפריפריה כי תושב שדרות, אופקים או מועצה אזורית מרחבים, הנסיעה ברכבת לתל אביב, אין מה לעשות, היא תמיד תהיה הנסיעה הנדירה יותר וגם היקרה יותר כי הכרטיס יהיה יותר.

תמר זנדברג: לא יעזור כלום, גם אחרי ההנחות זה יעלה 32 שקלים או 41 שקלים מעכו.

תמר זנדברג: לכן בסופו של דבר בין פריפריה לפריפריה יחברו האוטובוסים וזה השירות היותר זמין, היותר נוח והיותר זול.

תמר זנדברג: בהקשר הזה הנייר שהגיש לנו ארגון 15 דקות מראה על שני דברים: האחד, על אורכי הנסיעה המשמעותיים מאוד בפריפריה מכרמיאל לחיפה, מצפת לקריית שמונה, מהמקומות בהם אנשים שגרים בפריפריה, גם עובדים או לומדים.

תמר זנדברג: השני, זה נושא התעריפים וכאן המקום להצטרף לשאלה לגבי הרפורמה בתעריפים.

תמר זנדברג: אנחנו דנו לא מזמן בנושא ההוזלות, מה שנקרא רפורמת דרעי המפורסמת, ושם התוודענו ושמענו מנציגי משרד התחבורה שהרפורמה בתעריפים בפריפריה כרגע לא נמצאת בתכנית העבודה ל-2016 או לא נמצאת בתקציב.

<<שר התחבורה והבטיחות בדרכים ישראל כ"ץ: > מה הקשר?

תמר זנדברג: בישיבה הזאת שאלנו את משרד התחבורה והם נתנו את התשובה הזאת.

אלי אלאלוף: משרד התחבורה ייתן תשובה, ברשותכם.

אלי אלאלוף: חברת הכנסת אורלי לוי.

אורלי לוי אבקסיס: גם בשביל הפרוטוקול, אני מתנצלת על ההתפרצות שלי אבל יש דברים שלפעמים קשה לי לעמוד בהם בעיקר כאשר אני נתקלת בסוג של אג'נדה לפי מצב רוח או לפי דעת קהל.

אורלי לוי אבקסיס: באמת אני מברכת את השר על שנעמד על שתי הרגליים האחוריות כאשר הייתה כאן ממשלה אחרת וכאשר היה כאן שר אוצר שחשב שהפריפריה פחות חשובה ורצה לבטל את הפרויקטים של התחבורה הציבורית בפריפריה.

אורלי לוי אבקסיס: לצערי הרב ביטלו דברים אחרים אבל הנושא הזה, אני שמחה שלא בוטל.

אורלי לוי אבקסיס: אני רוצה לומר כמה דברים.

אורלי לוי אבקסיס: ראשית, להצטרף למה שתמר אמרה לגבי הנושא של הפריפריה, מהפריפריה לפריפריה אחרת.

אורלי לוי אבקסיס: זה חשוב מאוד.

אורלי לוי אבקסיס: אלה בדרך כלל אפילו נכון לבתי ספר כי אם פספסת את ההסעה ובית הספר נמצא בישוב ליד, אין לך תחבורה והילד מפסיד חצי יום לימודים.

אורלי לוי אבקסיס: אני רוצה להסב את תשומת לבכם לעוד משהו.

אורלי לוי אבקסיס: בכל מה שקורה עם רכבת העמק, הכבישים השתנו מאוד לטובה ומאוד יפה.

אורלי לוי אבקסיס: עשו שם תכנון מצוין אבל יש בעיה מאוד מאוד גדולה לגבי התחנות.

אורלי לוי אבקסיס: יש תחנה אחת ספציפית שאני הבנתי מחברות של הבת שלי שהן נמצאות בכפר יחזקאל, גם בבית השיטה וכדומה שמיקמו את התחנות החדשות ממש בסכנת חיים.

<<שר התחבורה והבטיחות בדרכים ישראל כ"ץ: > של האוטובוסים?

אורלי לוי אבקסיס: של האוטובוסים.

אורלי לוי אבקסיס: קודם כל הם שבויים בתוך הישוב.

אורלי לוי אבקסיס: היה והם רוצים לצאת, ילדים וגם מבוגרים, צריכים לחצות כביש בין-עירוני עם תחבורה דבר שמהווה רולטה רוסית.

אורלי לוי אבקסיס: יקרה שם מקרה חלילה וחס, שלא נגיד שלא התרענו.

אורלי לוי אבקסיס: בבקשה, טפלו בנושא הזה ואל תהפכו את אותם ישובים שבגלל הרכבת יהיו בגטו.

אורלי לוי אבקסיס: הם צריכים שתהיה להם נגישות.

אורלי לוי אבקסיס: שוב, אני רוצה לדבר לא רק על הנגישות של התחנות שיהיו במקום אפקטיבי ביותר אלא שתהיה נגישות להנחות.

אורלי לוי אבקסיס: אנחנו שמענו כאן עכשיו גם מנורית בראור וגם מאחרים שיש קושי אמיתי לקבל את ההנחה ואפשר לקבל אותה רק בדלפק המסוים באותה עיר מסוימת.

<<שר התחבורה והבטיחות בדרכים ישראל כ"ץ: > ההטבה של חמישים אחוזים היא רק לתושבי העיר לאזור.

אורלי לוי אבקסיס: בסדר אבל אפשר לעשות כרטיס.

<<שר התחבורה והבטיחות בדרכים ישראל כ"ץ: > הם קונים הלוך-חזור.

אורלי לוי אבקסיס: אי אפשר ליצור איזושהי עמודה נוספת באותה תוכנה כדי שתוכל לזהות?

אורלי לוי אבקסיס: האנשים הרי משקבלים את ההנחה בגלל התושבות שלהם, בגלל שבתעודת הזהות שלהם הם רשומים כתושבי המקום.

אורלי לוי אבקסיס: אפשר ליצור משהו.

אורלי לוי אבקסיס: זה לא סיפור כזה גדול.

אורלי לוי אבקסיס: שוב, אני מברכת וסליחה על ההתפרצות קודם.

אלי אלאלוף: תודה.

אלי אלאלוף: חברת הכנסת שולי מועלם.

אלי אלאלוף: אני לא אוותר לכם, אתם תקבלו זכות דיבור לפני הצוות המקצועי.

אלי אלאלוף: ף

שולי מועלם-רפאלי: אני מבקשת להגיד מאוד בקצרה.

שולי מועלם-רפאלי: אני לא אחזור על דברים שכבר נאמרו.

שולי מועלם-רפאלי: חזק וברוך אדוני השר.

שולי מועלם-רפאלי: באמת התפיסה של התחבורה הציבורית היא חלק ממכלול יותר גדול שכולנו עובדים שנים רבות, כל אחד במקומות שלו, לחבר את המרכז לפריפריה ופריפריה לפריפריה.

שולי מועלם-רפאלי: אני מבקשת לשים זרקור על מה שעלה כאן

שולי מועלם-רפאלי: כבר בנגיעות אבל בעיני הוא קריטי ואלה התעריפים.

שולי מועלם-רפאלי: התעריפים חייבים להיות הנקודה הבאה בה אתה עושה את המהפך.

<<שר התחבורה והבטיחות בדרכים ישראל כ"ץ: > תעריפים שלב א' ושלב ב', זאת הוזלה בתעריפים.

<<שר התחבורה והבטיחות בדרכים ישראל כ"ץ: את מדברת גם בבין-עירוניים נוספים.

שולי מועלם-רפאלי: גם בבין-עירוניים.

שולי מועלם-רפאלי: השלב הבא.

שולי מועלם-רפאלי: בסוף תמיד כאן אנחנו נדבר על מרכז ופריפריה, ומה האפשרות של האדם להוציא וכאשר יהיו לו תעריפים נמוכים יותר בתחבורה ציבורית, מכלול הכסף שיש לו ילך למקומות אחרים שכולנו מאמינים וחושבים שנכון שהכסף ילך גם אליהם ופחות יתבזבז במירכאות או שלא במירכאות על הנסיעה.

שולי מועלם-רפאלי: אני מחזקת את הדברים ומבקשת לא להרפות מהשלב הבא, בתעריפים.

שולי מועלם-רפאלי: תודה.

יגאל גואטה: אין ספק שזה יום קשה לאחר התאונה אתמול.

יגאל גואטה: תנחומים למשפחות הנפטרים ורפואה שלמה לחולים.

יגאל גואטה: אבל זה יום קשה לי כחבר כנסת חדש.

יגאל גואטה: עד מתי זה נקרא חדש?

אלי אלאלוף: התרגלנו לשכוח את זה.

יגאל גואטה: אתה תודיע לי.

יגאל גואטה: אני אמנם חבר כנסת חדש אבל מספיק מוכשר כדי להבין בשבועיים-שלושה שאני נמצא כאן שלפרגן זה מצרך נדיר.

יגאל גואטה: אני לא מבין מה כל כך קשה לעמוד ולהגיד תודה רבה לשר התחבורה שעשה רפורמה מדהימה עם פעולות מבורכות בתחבורה הציבורית.

שולי מועלם-רפאלי: כולנו אמרנו את זה.

שולי מועלם-רפאלי: חזק וברוך זאת מילה גדולה של תודה רבה.

שולי מועלם-רפאלי: כך במחוזותינו.

יגאל גואטה: כולם יודעים למה אני מתכוון.

יגאל גואטה: בפתח דבריו אמר השר שהם פתוחים לביקורת, תבואו ותגידו להם אבל מטבע הדברים מדובר כאן על עשרות אלפי קווים במיליון נקודות.

יגאל גואטה: לבוא לספר סיפור על איזה זקן, לפי דעתי זה קטנוני ולא ענייני ולא תורם שום דבר.

יגאל גואטה: צריך פשוט לעמוד ולברך, להגיד תודה רבה כאשר השדר במפורש אומר תבואו, תפנו אלינו בדברים שהם קטנים לכאורה, אבל עבור אותו אזרח אלה דברים גדולים.

יגאל גואטה: צריך להבין שמדובר כאן במיליוני קווים, בעשרות אלפי קווים ממקום למקום.

יגאל גואטה: אדוני השר, דבר ראשון - אני מברך, שנית - לברך, שלישית - לברך.

יגאל גואטה: בהצלחה.

יגאל גואטה: תמשיך.

יגאל גואטה: לך בכוחך זה והושע את ישראל.

<<שר התחבורה והבטיחות בדרכים ישראל כ"ץ: > כך מדבר חבר כנסת נורבגי.

שולי מועלם-רפאלי: זה בגלל שהוא חדש.

יגאל גואטה: אני מקווה מאוד לא להתקלקל.

ישראל אייכלר: וגואטה לא אמר שדרעי הביא את ההנחה הזאת.

<<שר התחבורה והבטיחות בדרכים ישראל כ"ץ: > אני אמרתי.

יגאל גואטה: גם בישיבת הממשלה הוא אמר.

יגאל גואטה: צריך קצת לפרגן, במיוחד אחרי יום קשה כמו אתמול.

יגאל גואטה: כל הזמן לפרגן.

יעקב גיל: תודה על הדיון אדוני היושב ראש ואני גם מודה מאוד לשר על תנופת העשייה שמרגישים אותה בשטח.

אלי אלאלוף: תציג את עצמך.

יעקב גיל: אני מארגון 15 דקות.

יעקב גיל: אני מודה על התנופה של העשייה שמורגשת בשטח.

יעקב גיל: רציתי לשים איזשהו זרקור על נושא מאוד מאוד קריטי להצלחה של ההשקעה של המשאבים המרובים שכרגע משקיעים אותם וזה הנושא של זמן הנסיעה לאזורי התעסוקה.

יעקב גיל: זה נושא שמאוד מדאיג אותנו.

יעקב גיל: עשינו בדיקה, ואנחנו כל הזמן בודקים את זה ומקבלים הרבה מאוד פניות למוקד פניות הציבור שלנו, על זמני נסיעה ארוכים, החלפות מרובות מדי, תדירויות נמוכות לאזורי התעסוקה.

יעקב גיל: אנחנו חושבים שזה מצריך איזשהו מהלך כולל ולא במסגרת הזרם השוטף של המכרזים, אדוני השר, כי זה פשוט נבלע שם ולא מקבל מענה.

יעקב גיל: בבדיקה שהגשנו לכם, בדקנו עכשיו את המכרז החדש שיתחיל לפעול דן בדרום באזור צפון הנגב, ועדיין הבעיות של אזורי תעסוקה לא מקבלות את המענה הראוי.

יעקב גיל: אנחנו חושבים שזה דורש איזושהי חבילה קצת יותר רצינית.

יעקב גיל: כמו שבעבר, אדוני השר, הובלת משהו בסגנון נתיב לבירה ודברים מהסוג הזה, בהחלט צריך לעשות איזשהו מהלך לאזורי התעסוקה שיהיה בנפרד ויקבל את תשומת הלב כי זה פשוט מונע מאנשים את היכולת להגיע לתעסוקה.

יעקב גיל: לאחרונה אפילו נחשף שלאנשים נשללות קצבאות בגלל שלשכות התעסוקה לא מצליחות לשלוח אותם לעבודה אליה הם יכולים להגיע בתחבורה הציבורית.

יעקב גיל: זה משהו שממש צריך לתת עליו את הדעת.

יעקב גיל: אנחנו מצפים גם שאנשי המקצוע במשרד וחברות התחבורה הציבורית יימדדו לפי זמני הנסיעה ולא רק לפי כמות הנסיעות, שזה דבר חשוב.

יעקב גיל: הגדרה של כמות הנסיעות היא קריטית אבל חייבים למדוד את זה במבחן התוצאה כי בסופו של דבר אנשים עושים את החשבון שלהם, של נסיעה במשך שעה וחצי עד שעתיים לעבודה עם החלפות וזאת לא אופציה שהיא באמת אמיתית וקיימת עבורם וזה פשוט מעמיק את הפערים.

יעקב גיל: עוד נקודה שנשמח להתערבותך שהיא אקטואלית.

יעקב גיל: באמת הושקעו משאבים רבים במכרז צפון הנגב, דן בדרום.

יעקב גיל: אנחנו מקבלים הרבה מאוד דיווחים מהשטח על בעיות קשות בהסברה.

יעקב גיל: אין מידע בתחנות, מידע מודפס שאנשים יכולים לגשת לתחנה ולראות שלט שאומר מה הקו שעובר, להיכן ומה התדירויות.

יעקב גיל: דיילים, יש דייל אחד באופקים, שני דיילים בשדרות ואלה לא באמת מספרים שהיינו מקבלים אותם באזור המרכז.

יעקב גיל: אנחנו בהחלט מבקשים את התערבותך בכניסה של המפעיל החדש, לרכז איזשהו דין וחשבון בנושא.

יעקב גיל: משפט אחרון.

יעקב גיל: יש הרבה מאוד משימות למשרד ובאמת הזכרת, בצדק, את אלפי הקווים.

יעקב גיל: הרשות הארצית לתחבורה ציבורית לא מאוישת במלואה ולכן קשה מאוד להתמודד עם כל המשימות הרבות והבקשות הרבות שמגיעות אליה ואשמח להתערבותך בנושא.

אלי אלאלוף: לפני שנשמע את הצוות המיוחד במינו שהולך בכיוון הנכון, תדע שהישיבות כאן הן לא תמיד מפרגנות והיום זה לא קורה בטעות.

אלי אלאלוף: אני חייב לציין שכל חברי הכנסת, כמעט פה אחד, אפילו ללא כוונות פוליטיות לפגוע חס וחלילה, הביעו עמדה הרבה יותר מפתיעה בעיני מאשר בכל דיון אחר שהיה כאן.

אלי אלאלוף: גם אם אושרו חוקים גדולים ותקנות גדולות, אני חייב לציין זאת וברור שזה בא בזכות הצוות שלך ולא רק בזכותך.

אלי אלאלוף: כאחד שהכיר אותך עם תלתלים על הראש באוניברסיטה, עשית דרך מדהימה בעיני.

ישראל אייכלר: שימו לב מי מחברי הכנסת נשאר לשמוע את אנשי הצוות.

ישראל אייכלר: אלה שמייצגים את הנושא.

<דרור גנון: אני אנסה לקצר.

<דרור גנון: עלו כאן הרבה נושאים.

<דרור גנון: נתחיל במגזר הערבי כי זה אחד הנושאים שעלה בהתחלה ודובר בו.

<דרור גנון: משרד התחבורה שותף וגם מוביל את כל הנושא של התחבורה הציבורית במסגרת החלטות הממשלה כבר משנת 2010.

<דרור גנון: חלק מהחלטות הממשלה נכתבו בעקבות פנייה של משרד התחבורה ופרויקטים שמשרד התחבורה יישם בפועל.

<דרור גנון: רק לסבר את האוזן, מ-2010 עד 2015 פתחנו 120 קווים במגזר הערבי בהשקעה של 111 מיליון שקלים שרובם הוקצו מתקציבי המשרד.

<דרור גנון: זאת אומרת, זה לא תקציב תוספתי אלא הרוב היה תקציב שהוסט לטובת העניין.

<דרור גנון: במסגרת העתיד, אני מדבר על 2016, השנה בלבד, הולכים להיכנס 53 קווים חדשים, ב-132 הולכים להיות תגבורים ועוד 99 קווים הולכים להיות בהארכת מסלולים ושיפורי מסלול שגם מקצרים את זמני הנסיעה בחלק מהם וגם יש בהם היזון חוזר של בקשות התושבים לגבי הפעלה.

<דרור גנון: דיברו כאן על תעסוקה.

<דרור גנון: חברים, אנחנו מפעילים 47 קווים לאזורי תעסוקה במגזר הערבי, לעמק שרה בבאר שבע, בר-לב בכרמיאל, רמת גבריאל במגדל העמק, הרודיון, חיפה, עכו, לב המפרץ, כפר סבא, לב הארץ, ראש העין, אפקה.

<דרור גנון: אני יכול לתת כאן רשימה ארוכה של קווים ישירים שמגיעים לאזורי תעסוקה מהמגזר הערבי, אם אנחנו מדברים בנושא.

<דרור גנון: נושא של תעסוקת נשים.

<דרור גנון: כל הנסיעות בקווים שמגיעים לאזורי תעסוקה מותאמים כך שיצאו גם נסיעות לאחר השעה 8:00 אז הנשים צריכות לשים את הילדים או לטפל בכל הנושא של המשפחה, כך שתהיה להן אפשרות להגיע לאזורי תעסוקה.

<דרור גנון: כמובן גם בחזור.

<דרור גנון: אנחנו מאפשרים נסיעות שיהיו מותאמות לנושא של המשפחה וטיפול בילדים.

<דרור גנון: עשינו את זה במסגרת תכניות עבודה של הממשלה וגם במסגרת קבוצות מיקוד כאשר הגענו לישובים ושאלנו את האנשים מה הם מבקשים.

<דרור גנון: הלכנו על פי רחשי הציבור ולא רק על פני קריטריונים שאנחנו מכירים.

<דרור גנון: תחבורה עירונית.

<דרור גנון: סתם לסבר את האוזן.

<דרור גנון: היום במגזר הערבי יש לנו תחבורה עירונית בסכנין, בשפרעם, בנצרת, בחורפש, באום אל פאחם, בכפר קארה, בקעא, ג'ת, מרר, טירה, רהט, כפר קאסם – שזאת הצלחה כבירה - ויש כאן רשימה ארוכה.

<דרור גנון: פתחנו בכפר קאסם קו שירות.

<דרור גנון: היו שם נסיעות פירטיות בשנת 2011 והיום אנחנו עובדים שם עם שלושה קווים ובמקביל נפתח עוד.

<<שר התחבורה והבטיחות בדרכים ישראל כ"ץ: > מה היקף הנוסעים שם בשנה?

<דרור גנון: 8,000 ביום.

<דרור גנון: תבינו, אלה סדרי גודל מדהימים.

יוסף ג'בארין: 8,000 ביום?

<דרור גנון: כן.

<דרור גנון: 8,000 ביום.

<דרור גנון: נוסעים לאזורי התעסוקה ויש להם קו מיוחד לרכבות.

יוסף ג'בארין: אני תוהה מה היה קודם.

<<שר התחבורה והבטיחות בדרכים ישראל כ"ץ: > היה אפס.

<דרור גנון: לפני כן לא היה.

<דרור גנון: אנחנו מובילים את מדיניות השר כבר ב-2010 בנושא של המגזר הערבי.

<דרור גנון: יש הקצאה ובהוראת השר אנחנו מקצים מקורות מתוך התקציב של המשרד.

יוסף ג'בארין: יש לך כמה מלים להגיד על אום אל פאחם?

יוסף ג'בארין: נתתם שני קווים.

<<שר התחבורה והבטיחות בדרכים ישראל כ"ץ: > תן לו את הנתונים.

<דרור גנון: באום אל פאחם הגדלנו משמעותית את השירות גם ברמה הבין-עירונית והפריפריאלית.

<דרור גנון: פתחנו קו פנימי אחד.

<דרור גנון: יש לנו קשיים בנושא תשתית, שם התשתית קצת בעייתית מבחינת התנועה לשכונות החדשות ומבחינה גיאוגרפית קשה מאוד לנסוע, אבל אנחנו כרגע נמצאים בתהליך של השקעה בתשתיות גם באום אל פאחם, השקעה של 120 מיליון שקלים רק השנה.

<דרור גנון: אנחנו מקווים לשפר שם את רמת השירות ולהגדיל את הכיסוי.

<דרור גנון: יש שם הקצאה למסוף שאמור להיות באום אל פאחם ואמור לשרת את כל ואדי ערה.

<דרור גנון: כרגע לא התקדמנו מספיק עם הרשות ואנחנו מצפים מהרשות גם לשתף פעולה.

<דרור גנון: התקווה היא שבסוף 2016 גם יהיה מרכז תחבורה באום אל פאחם שישרת גם את כל הישובים בוואדי ערה, שזה משמעותי מאוד גם לשירות הפריפריה-פריפריה כמו שקראה לו תמר זנדברג שכיום אנחנו נותנים לו דגש משמעותי.

<דרור גנון: לנושא לימודים והשכלה גבוהה.

<דרור גנון: חברים, יש לנו כמעט מכל ישוב ערבי נסיעות למכללות, אם זה ספיר מרהט, אחווה מרהט, אוניברסיטת באר שבע מרהט, מנצרת יש למכללת צפת.

<<שר התחבורה והבטיחות בדרכים ישראל כ"ץ: > כמה מלים עכשיו על הפריפריה הכוללת.

<דרור גנון: צריך להבין שהייתה מהפכה בנושא של התחבורה הציבורית.

<דרור גנון: התחבורה הציבורית היום, שישים אחוזים ממנה כבר מופעלת באמצעות זכיינים פרטיים.

<דרור גנון: ארבעים אחוזים מופעלים על ידי אגד ודן.

<דרור גנון: אלה המספרים פחות או יותר.

<דרור גנון: במהלך השנים האחרונות הוצאנו מכרזים על אשכולות כאשר בכל אשכול, בבסיס שלו, אנחנו מגדילים בין ארבעים אחוזים ובאשכול האחרון הגדלנו עד תשעים אחוזים את הפעילות וזאת כמעט הכפלה.

<דרור גנון: בחדרה ובנתניה, הגדלנו קרוב לחמישים אחוזים, אם זה בעמקים, שיפור של כל הנושא הפריפריאלי, בין פריפריה לפריפריה וגם לערי ראשה באזור, פתיחת קווים חדשים אחרי פתיחת אותם אשכולות.

<דרור גנון: ראש העין, אם דיברנו על כפר קאסם ובכלל, כל האזור של השרון, יצא למכרז עכשיו.

<דרור גנון: צפון הנגב, מה שנאמר כאן על ידי ראשי הערים, תשעים אחוזים תוספות.

<דרור גנון: קביעת סטנדרטים של כמות נסיעות.

<דרור גנון: מוקדי משיכה כמרכיב בו אנחנו נותנים דגש.

<דרור גנון: הגדלת שעות פעילות.

<דרור גנון: קווים לרכבת.

<דרור גנון: אזורי תעסוקה.

<דרור גנון: בתי חולים.

<דרור גנון: אנחנו לקחנו בחשבון כמה שהיה ניתן.

<<שר התחבורה והבטיחות בדרכים ישראל כ"ץ: > כמה המלים על באר שבע כי היושב ראש העלה את זה.

<<שר התחבורה והבטיחות בדרכים ישראל כ"ץ: תאמר מה מתוכנן.

<דרור גנון: באר שבע הולכת להיות עיר חכמה.

<דרור גנון: התחבורה הציבורית בבאר שבע תיסע ללא התערבות הנהג בכל הנושא של תשלום.

<דרור גנון: בבאר שבע יעלו בכל הדלתות.

אלי אלאלוף: זה יהיה תקופה שלי?

<דרור גנון: בתקופה שלך.

<דרור גנון: עד סוף השנה.

<<שר התחבורה והבטיחות בדרכים ישראל כ"ץ: > זה מכרז שכבר יש בו זוכה.

<דרור גנון: נבחר זוכה והוא כבר נמצא בתהליך יישום.

אלי אלאלוף: אני אצטרך למכור את האוטו.

<דרור גנון: אחרי החגים זה אמור לפעול.

<דרור גנון: הגדלנו שם את השירות בקרוב לחמישים אחוזים.

<<שר התחבורה והבטיחות בדרכים ישראל כ"ץ: > תסביר מה זה תחבורה חכמה.

<דרור גנון: תחבורה חכמה, זה אומר שהנסיעה תהיה ללא התערבות נהג בכל מה שקשור לתשלום.

<דרור גנון: יהיו אמצעים טכנולוגיים שילוו את ההפעלה כמו מידע בזמן אמת, רציפים של העלאה והורדת נוסעים חכמה, מידע אינטרנטי משלים, בתוך האוטובוסים תהיה אפשרות לשלם למי שירצה, ועוד מרכיבים נוספים שמפאת הזמן לא אכנס אליהם, אבל זאת פריצת דרך נוספת.

<דרור גנון: עלייה מכל הדלתות שכבר החלה במדינת ישראל.

<<שר התחבורה והבטיחות בדרכים ישראל כ"ץ: > אנחנו הולכים לחבר את באר שבע לא רק למרכז אלא לאירופה.

<<שר התחבורה והבטיחות בדרכים ישראל כ"ץ: אנחנו מצמצמים את הפיגורים להגיע לרמה הסטנדרטית במדינות מתקדמות באירופה.

<<שר התחבורה והבטיחות בדרכים ישראל כ"ץ: זה אומר עלייה מכל הדלתות, שילוט אלקטרוני, הנגשה וכל הדברים האחרים.

אלי אלאלוף: אני מתרגש.

אלי אלאלוף: אני נשאר בעיר.

<דרור גנון: לגבי קווי תעסוקה, נושא שגיל העלה, שי לנו פרויקט שנקרא קווי הזנק.

<דרור גנון: התחלנו אותו בסוף השנה שעברה והשנה הזאת הוא יקבל ביטוי משמעותי.

<דרור גנון: אנחנו בדיוני תקציב כרגע הם אוצר לגבי התקצוב של הפרויקט.

<דרור גנון: אנחנו מדברים השנה על קרוב לחמישים קווים חדשים שייסעו לפי סטנדרטים של רמת שירות גבוהה.

<דרור גנון: אנחנו מדברים על נסיעה של עשרים-שלושים דקות מקסימום מאזורי מגורים ואזורים מרכזיים לאזורי תעסוקה, גם במרכז וגם בפריפריה.

<<שר התחבורה והבטיחות בדרכים ישראל כ"ץ: > אני רוצה התייחסות לציבור החרדי שהוא הצרכן הקלאסי שלנו.

<דרור גנון: אנחנו רואים בציבור החרדי כציבור אסטרטגי שמשתמש בתחבורה ציבורית.

<דרור גנון: המטרה שלנו היא לשמר אותו.

<דרור גנון: היום הציבור החרדי, הרוב המוחלט שלו, משתמש בשירותי התחבורה הציבורית ולכן אנחנו משקיעים הרבה משאבים בנושא של פתיחת קווים ושיפור השירות שם.

<דרור גנון: אנחנו לא משקיעים רק בפריפריה אלא אנחנו משקיעים גם בערים הגדולות ובריכוזים עצמם.

<דרור גנון: מי שמכיר את המגזר החרדי, הוא לא יעבור גם לעיר פריפריאלית אם לא תובטח לו תחבורה ציבורית.

<דרור גנון: אתם יכולים להסתכל למשל על עפולה היום, שם נפתחות שכונות שמשרתות את החרדים, שיש להם שירות לכל הארץ.

<דרור גנון: אנחנו מדברים על נצרת עילית.

<<שר התחבורה והבטיחות בדרכים ישראל כ"ץ: > תתייחס לירושלים, לבני ברק, לאלעד וכולי.

<דרור גנון: בירושלים ובבני ברק יש רמת שירות גבוהה מאוד.

<דרור גנון: בירושלים יש רמת שירות מאוד גבוהה.

<דרור גנון: ברוך השם יש גם גידול בביקושים.

<<שר התחבורה והבטיחות בדרכים ישראל כ"ץ: > למה זה צפוף?

ישראל אייכלר: למה אין תגבורים מספיקים בכל הנסיעות של הציבור החרדי?

ישראל אייכלר: אני מקבל דיווחים על ימי שישי בקריית גת, בבני ברק ובכל מיני מקומות ואנשים אומרים שהם עמדו שעות.

יגאל גואטה: יקירי הרב אייכלר, סיפור מיום שישי האחרון בשעה 1:30.

יגאל גואטה: מתקשר אלי אברך מרכסים.

יגאל גואטה: אני בדיוק מטגן שניצלים לאשתי.

יגאל גואטה: הוא אומר לי: תקשיב, האוטובוס האחרון יצא לבני ברק בשעה 1:00 ואין אוטובוסים ועומדים כאן שלושים אברכים בתחנה.

יגאל גואטה: התקשרתי למי שצריך להתקשר, שלחו אותי לעוד טלפון, תוך חצי שעה הגיע אוטובוס.

<דרור גנון: ביום יום אין בעיה של שירות, יש שירות מאוד טוב והוא שירות שקיים לכל הארץ ונותן את המענים ואנחנו כל הזמן משדרגים ומשפרים.

<דרור גנון: יש שונות של ביקושים בימי שישי ומוצאי שבת ויש נטייה במגזר החרדי להגיע לבית של האימא כמה שיותר קרוב לפני שבת כדי לא לשגע אותה, ואייכלר יודע על מה אני מדבר.

<דרור גנון: בכל זאת משפחוות חרדיות ברוכות ילדים והנטייה היא לגרום להם להגיע כמה שיותר קרוב לכניסת השבת ואז מה שקורה זה שבנסיעות האחרונות המוני נוסעים יוצאים לתחנות ולפעמים יש בעיה לצפות את כמות הנוסעים ביחס לכמות השירות.

<דרור גנון: זה לא משהו שהוא שגרתי בתחבורה הציבורית.

<דרור גנון: ברוב המקרים המוחלט אנחנו מעמידים רזרבות ואנחנו כל הזמן מגדילים אותן, אבל לפעמים גם קורות תקלות.

ישראל אייכלר: זה לא לפעמים.

ישראל אייכלר: זה קבוע.

ישראל אייכלר: אדוני השר, זה קבוע.

<<שר התחבורה והבטיחות בדרכים ישראל כ"ץ: > אנחנו ניתן בעניין הזה תשומת לב.

ישראל אייכלר: גם לגבי הכותל המערבי, דרור, אתה יודע כמה דיונים היו לנו לגבי הפקקים לשם.

אלי אלאלוף: ברשותך, נמצא כאן נציג הנכים שרוצה לשאול שאלה.

<דן קדרון: אני מתנו יד לחירשים, נכים למען נכים, עוזרו של משה בר.

<דן קדרון: תודה רבה לכבוד היושב ראש ותודה לשר על כל מה שאתה עושה, שזה פשוט שינוי אותו אי אפשר לתאר.

<דן קדרון: תמשיך.

<דן קדרון: כל הכבוד.

<דן קדרון: יש אוכלוסייה אחת, כבוד השר וכל הפורום המכובד שנמצא כאן, שתמיד שוכחים אותה ואלה הם הנכים.

<דן קדרון: אנחנו מקבלים הרבה תלונות על כך שאוטובוסים עוברים ולא מעלים נכים.

<דן קדרון: הנכה מחכה, עובר אוטובוס אחד, אוטובוס שני, אוטובוס שלישי לא מעלים אותו.

<דן קדרון: אני מברך את כולכם, תמשיכו כבוד השר, מדהים מה שאתה עושה, אבל אל תשכחו את האנשים עם המוגבלויות, את הנכים.

<<שר התחבורה והבטיחות בדרכים ישראל כ"ץ: > לא נשכח.

<דן קדרון: אם תעזרו להם, אני באמת מודה לכם בשם הנכים, בשם כולם.

<דן קדרון: תודה רבה לכם ותודה רבה ליושב ראש.

<משה אמסלם: אני אתייחס לסוגיה שעלתה כאן לגבי מתן הנחות בקופות.

<משה אמסלם: ב-1 בינואר למעשה הרפורמה שהתחילה גרמה למהפכה טכנולוגית כאשר רוב השינויים היו ברכבת ישראל.

<משה אמסלם: לא הצלחנו טכנולוגית להסדיר שהכול יהיה מוכן ל-1 בינואר ולכן נתנו להם אורכה שלך חודש להסדיר את המכירה במכונות, תוך כדי תגבור הקופות.

<משה אמסלם: במשך חודש הם לא הצליחו לסיים את זה ולמעשה היום או מחר מכונות הכרטוס ידעו לספק את השירות כמו בקופות.

<משה אמסלם: זה יקרה מהיום או ממחר.

<משה אמסלם: לגבי הנכים, ברשותך השר, עלתה כאן הנקודה.

<משה אמסלם: שינוי התקנות שאתה מוביל, קיבלנו רק השבוע את ההיוועצות משר הפנים ואנחנו מחכים לשר האוצר.

<<שר התחבורה והבטיחות בדרכים ישראל כ"ץ: > לאן זה מוביל?

<<שר התחבורה והבטיחות בדרכים ישראל כ"ץ: מה זה יעשה?

<משה אמסלם: זה משפר את הנגישות, מוסיף תקנים חדשים, תקנות חדשות.

<<שר התחבורה והבטיחות בדרכים ישראל כ"ץ: > אל תשכחו את זה.

<<שר התחבורה והבטיחות בדרכים ישראל כ"ץ: זה דבר חשוב מאוד.

<משה אמסלם: הגשתם את זה לוועדת המשנה שלנו לענייני נגישות?

<משה אמסלם: התהליך הזה למעשה הוא בכפילות כי זה עבר בכנסת הקודמת והיה צריך לעבור עוד פעם.

<משה אמסלם: אנחנו בשלבים סופיים.

אלי אלאלוף: ברגע שזה יגיע אלינו, אני מבטיח לך שאילן גילאון יעשה את זה בצורה בהולה, רק תביאו את זה.

ישראל אייכלר: אני רוצה לציין שבביתר למשל, מה שאמר דרור זה נכון לגבי המשפחות שמגיעות כולן יחד, בביתר יש חברת קווים שמזרימה רכבות שלמות והיא עומדת בזה בלי שום בעיה.

<<שר התחבורה והבטיחות בדרכים ישראל כ"ץ: > חברות אוטובוסים.

ישראל אייכלר: אוטובוסים.

אלי אלאלוף: אדוני השר, יש לי המלצה אחרת.

אלי אלאלוף: לצערי במשרד הזה עוברים גם נציגים של משרדים אחרים.

אלי אלאלוף: תנו להם קצת מהידע שלכם כי יש משרדים לצערנו אנחנו סובלים ואין לנו ברירה אלא לבקר אותם, מבלי לציין שמות אבל רובם זקוקים לעבודה שיטתית.

אלי אלאלוף: אנחנו בוועדה סובלים מאי תפקוד של מספר משרדים.

אלי אלאלוף: קרה עכשיו משהו מאוד מרגש עבורי.

אלי אלאלוף: אחותי הגדולה כאן.

אלי אלאלוף: היא רופאה בקזבלנקה והיא באה כי אתמול היה לנו שלושים לזכרו של אחי שנפטר.

אלי אלאלוף: אם כן, אחותי ויקי ובעלה רפאל.

יגאל גואטה: תגיד להם ברוכים הבאים בשם הוועדה.

אלי אלאלוף: סליחה על החריגה האישית.

אלי אלאלוף: באמת, אדוני השר, אנחנו מאוד שמחים.

אלי אלאלוף: אני למדתי הרבה וזה יחייב אותי ללמוד עוד יותר.

אלי אלאלוף: אנחנו נשמח בעוד כמה חודשים לחזור ולהבין את העשייה האדירה שלכם כי אני חושב, אם מותר לי להגיד כמי שנוסע ברכבת מבאר שבע, התחבורה היא דבר נדיר.

אלי אלאלוף: אם יש לי משאלה אחת, היא לקצר את זמני אתרי הבנייה בכביש.

אלי אלאלוף: לדעתי יש מקום לעשות את זה אבל היות והצוות שלך נראה מדהים, אני סומך על כך שהם מתמודדים גם עם הבעיה הזאת.

אלי אלאלוף: אם אדוני רוצה להגיד מילה, בבקשה.

ישראל אייכלר: יש בעיה של קבלנים שזוכים בבנייה ומתעכבים.

ישראל אייכלר: נקודה מאוד חשובה.

<<שר התחבורה והבטיחות בדרכים ישראל כ"ץ: > קודם כל, אני שוב רוצה להודות לך אדוני היושב ראש על שזימנת את הדיון החשוב הזה בהיבט מסוים בתחבורה שהוא ההיבט חברתי שמבחינתנו הוא ראשון במעלה.

<<שר התחבורה והבטיחות בדרכים ישראל כ"ץ: אלה גם היעדים שהגדרנו כבר ב-2009-2010, תכנית נתיבי ישראל.

<<שר התחבורה והבטיחות בדרכים ישראל כ"ץ: המוטיב המרכזי שלה הוא פיתוח הגליל והנגב והנסיעות ביניהם ולמרכז.

<<שר התחבורה והבטיחות בדרכים ישראל כ"ץ: זה דבר נדיר שממשלה מגדירה ומקדישה המון משאבים, עשרות מיליארדי שקלים, לדבר הזה.

<<שר התחבורה והבטיחות בדרכים ישראל כ"ץ: דבר שני.

<<שר התחבורה והבטיחות בדרכים ישראל כ"ץ: אני מאחל הצלחה לכל המשרדים.

<<שר התחבורה והבטיחות בדרכים ישראל כ"ץ: למדתי במשך השנים שכל אחד יתרכז במה שהוא אחראי עליו ויעשה את עבודתו, חוץ מתפקידי כשר בממשלה בתחומים ביטחוניים, מדיניים ואחרים שזאת כמובן עבודת צוות.

<<שר התחבורה והבטיחות בדרכים ישראל כ"ץ: אנחנו מגדירים את המדיניות ולכן גם אני מאוד שמח על הדיון ממנו גם למדנו.

<<שר התחבורה והבטיחות בדרכים ישראל כ"ץ: אנחנו פתוחים בפני הוועדה ויושב ראש הוועדה, באמצעות היושב ראש, להערות או דברים בהמשך.

<<שר התחבורה והבטיחות בדרכים ישראל כ"ץ: אנחנו גם נפנים את הדברים שהועלו כאן ותמיד ננסה לשפר את הדברים יותר ויותר.

<<שר התחבורה והבטיחות בדרכים ישראל כ"ץ: התחבורה הציבורית מהווה נדבך חשוב.

<<שר התחבורה והבטיחות בדרכים ישראל כ"ץ: אני שמח ששמענו גם נציגים מפריפריות, מקריית שמונה, חברת הכנסת, וראשי מועצות מהנגב ואחרים.

<<שר התחבורה והבטיחות בדרכים ישראל כ"ץ: צריך להבין שתחבורה ציבורית היא גם כבישים טובים.

<<שר התחבורה והבטיחות בדרכים ישראל כ"ץ: מאבק בתאונות דרכים, צריך לעשות כבישים בעיקר בפריפריה שם יש כבישים אדומים.

<<שר התחבורה והבטיחות בדרכים ישראל כ"ץ: לא יכולים להגיד לי אל תשקיע בכבישים, תשקיע במשהו אחר.

<<שר התחבורה והבטיחות בדרכים ישראל כ"ץ: זאת בדיוק אותה השקעה.

<<שר התחבורה והבטיחות בדרכים ישראל כ"ץ: הגרפים שיימסרו לכם במלואם מראים את גידול ההשקעה בתחבורה הציבורית.

<<שר התחבורה והבטיחות בדרכים ישראל כ"ץ: משפט לסיכום.

<<שר התחבורה והבטיחות בדרכים ישראל כ"ץ: התחבורה הציבורית היא כמו פאזל.

<<שר התחבורה והבטיחות בדרכים ישראל כ"ץ: הפאזל מורכב מהרבה דברים וכאשר הם מתחברים, התועלות באות לידי ביטוי.

<<שר התחבורה והבטיחות בדרכים ישראל כ"ץ: האוטובוס צריך להיות ברמה גבוהה ונגיש לכל סוגי האוכלוסייה כולל נכים, התחנה, התחנה המרכזית, הוא צריך לנוע בכביש תקין שהוא יכול לנוע בו, הוא צריך להיות מצויד במכשירי התרעה ובטכנולוגיות מצילות חיים ובנקודה הזאת אני לא אוותר ואנחנו נדחף את זה כי זה דבר שהוא קריטי ביותר.

<<שר התחבורה והבטיחות בדרכים ישראל כ"ץ: אחרי שיש תשתיות ודברים אחרים יש חינוך והסברה.

<<שר התחבורה והבטיחות בדרכים ישראל כ"ץ: בסופו של דבר, הפאזל הזה, כשהוא מתחבר, הוא נותן את התועלות והפאזל הזה הוא רכבות קלות, רכבות תחתית, אוטובוסים, המונית, מוניות השירות וכמובן הרכבות הקלות וכל שאר הדברים.

<<שר התחבורה והבטיחות בדרכים ישראל כ"ץ: אנחנו באמצע מהפכה שברור לי שהיא תושלם.

<<שר התחבורה והבטיחות בדרכים ישראל כ"ץ: אנחנו לא יכולים להיות בפחות מעשרים אחוזים שימוש בתחבורה הציבורית אלא אנחנו צריכים להיות פי שניים מזה, ודאי בתוך הערים ובין כל המקומות כמו שמקובל בעולם.

<<שר התחבורה והבטיחות בדרכים ישראל כ"ץ: זה הדבר שאנחנו עושים אותו ואנחנו נמשיך ונעשה את הדברים האלה כדי להביא לתוצאות האלה.

<<שר התחבורה והבטיחות בדרכים ישראל כ"ץ: אדוני, תודה רבה.

אלי אלאלוף: תודה.

אלי אלאלוף: באמת תודה לכולם.

אלי אלאלוף: הישיבה נעולה.